Predjeli sjećanja od srijede u galeriji Josip Bepo Benković - Herceg Novi Cool\nPoznati i nagrađivani crnogorski slikar srednje generacije, Aldemar Ibrahimović, predstaviće se hercegnovskoj publici izložbom slika iz svoga opusa ,,Predjeli sjećanja“ u galeriji Josip Bepo Benković u srijedu, 22. novembra u 19 sati.\n,,Likovna i “mentalna geografija” Aldemara Ibrahimovića satkana od bezbroj senzitivno-kreativnih poticaja tvori svojevrsni, lični “kulturni pejzaž” u kojem umjetnik stvaralački interveniše. Pripadnost odredenom mjestu/prostoru obdarena je osobenošću individualnog živijenja, koja se kroz nužnu i simboličku vezanost baš za dati prostor potvrđuje. Otuda je u Aldemarovim slikama upečatijivo izražajna refleksogena moć života. Moć koja nas direktno upućuje na reakcije i povratke… na sjećanja. I sami nazivi njegovih radova stvaraju prozore/slike, metafizičke i daleke, ali ipak svoje, bliske, intimno važne svakom od nas – Zavičaj, Djetinjstvo, Raskršća, Osluškivanje, Oblaci i Jutro…”, napisala je istoričarka umjetnosti i likovna kritičarka Anastazija Miranović u katalogu koji će pratiti izložbu čije je otvaranje zakazano za 22. novembar u gradskoj galeriji ,,Josip Bepo Benković“. Aldemar Ibrahimović rođen je 6. novembra 1962. godine u Rožajama. Akademiju likovnih umjetnosti završio u Sarajevu 1986. godine, a postdiplomske studije na Cetinju 2013. godine. Član je ULUCG- a od 1987. godine i SULU- a. Živi i radi u Rožajama.\n,, Aldemarova slika je svojevrstan rožajski ćilim, čistih hromatskih sazvučja, geometrizovanih formi, prelijepih koloritnih tkanja, uravnoteženog odnosa svih gradivnih elemenata. Čovjek je u njoj protagonist radnje, i nije isključivo materjalizacija ljudske figure”, navodi Miranović dodajući da Aldemarov čovjek nije portret konkretne ličnosti, već personifikacija univerzalnih Ijudskih vrijednosti ovdašnjih prostora – multikuituralizma, multikonfesionalizma, i multietičnosti.\nNagrada za slikarstvo “Crnogorski likovni salon Cetinje”\nNagrada “30. septembar “ Opštinska nagrada Rožaje\nNagrada ULUCG “Milunović, Stijović, Lubarda”\nPrva nagrada na proljećnom likovnom salonu Kluba likovnih umjetnosti “Sopoćani” Novi Pazar – Srbija\nPodgorica – galerija “Most”, Rozaje- Galerija ” Magaza” , Bijelo Polje- Galerija Kulturnog Centra\nNim (Francuska) – galerija “Novotel Adria”.\nRijeka (Hrvatska) – galerija “Filadramatika”\nLuxemburg – Kirghberg (Luxemburg)\nKotor – galerija kuturnog centra “Nikola Đurković”\nPodgorica – galerija “Centar”\nNovi Sad (Srbija) – Kulturni centar\nRožaje – galerija Centra za kulturu\nPodgorica – galerija “Most”\nBijelo Polje – galerija Centra za kulturu\nPodgorica – galerija Republičkog kulturnog centra\nPijevlja, Kolašin, Berane\nRožaje Galerija Centra za kulturu\nCetinje (MNE) – salon “Petra Lubarde” galerija “Miodrag Dado Đurić)\nCetinje (MNE)- crnogorski likovni salon galerija Ministarstva kulture 2011. Sarajevo (BIH)- izložba “Počiteljska priča” galerija “Roman Petrović”\nNica (Francuska) – prvi međunarodni festival umjetnosti “Slavjanski Art Festival” (predstavnik Crne Gore po pozivu organizatora izložbe)\nBeč, St. Georgea Insbruk, Bregenc Grac (Austrija) petnaest autora iz Crne Gore u odabiru dr Valtera Horna (Austrija)\nZagreb (Hrvatska) – galerija “Karaš’’Pogled na suvremenu crnogorsku umjetnost\nPariz (Francuska) – galerija KSCG, crnogorski umjetnici Biljezi decenije\nNovi Sad (Srbija) Treći Bijenale jugoslovenskog pejzaža\nBeč, Grac, Klagenfurt (Austrija) – Recento crnogorskog slikarstva petnaest autora\nPariz (Francuska) – Galerija jugoslovenskog kulturnog centra, Crnogorski slikari pastel\nPrethodni članakNovi spot za Heavy hour, dok se čeka izdavač za album\nSljedeći članakStrastvena Karmen na ljeto premijerno na Operosi


BROJ PREMINULIH VEĆI NEGO U ISTOM MESECU 2019. GODINE – Knjaževačke vesti\nHome / 2021 / BROJ PREMINULIH VEĆI NEGO U ISTOM MESECU 2019. GODINE\nNA PODRUČJU ZAJEČARSKOG I BORSKOG OKRUGA U DECEMBRU 2020. SKORO DVOSTRUKO VIŠE PREMINULIH NEGO U ISTOM MESECU 2019. GODINE\nBroj preminulih u decembru 2020. godine na području Zaječarskog i Borskog okruga veći je za čak 307 u odnosu na broj umrlih u tom mesecu 2019. godine pokazuju najnoviji podaci Republičkog zavoda za statistiku (RSZ).\nPrema zvaničnoj statistici, u decembru 2020. godine registrovano je 647 smrtnih slučajeva, što je skoro dvostruko više nego u istom mesecu 2019. godine, kada je broj preminulih bio 340.\nPoređenja radi, broj preminulih u Zaječaru u decembru 2019. godine je 100, dok je u istom mesecu 2020. godine preminulo 169 osoba.U susednom Knjaževcu takođe se beleži porast, tako je 59 preminulih u 2020 godini dok je u istom mesecu 2019 zabeležen 46 smrtni slučaj.\nDrastični porast broja preminulih u decembru 2020. godine (168) u odnosu na decembar 2019. (72) beleži i Bor.\nOsim u gradovima, prvi podaci RSZ pokazuju porast broja preminulih i u svim opštinama Zaječarskog i Borskog upravnog okruga, osim u Boljevcu, gde je u decembru 2019. kao i u decembru 2020. godine, zabeleženo 15 smrtnih slučajeva.\nPrema zvaničnoj statistici urađenoj na osnovu meseca upisa u matične knjige umrlih, u decembru 2020. godine u Republici Srbiji registrovan je 17.321 smrtni slučaj, što je čak dvostruko više nego u istom mesecu prethodne godine, kada je broj preminulih bio 8.803.\nBroj živorođenih u 2020. godini iznosi 61.693 i predstavlja pad od 1.791 (2,8 odsto) u odnosu na isti period prethodne godine, kada je broj živorođenih bio 63.484. Srbija je u 2020. godini samo na osnovu prirodnog priraštaja izgubila 53.261 stanovnika, koliko iznosi razlika između broja umrlih i broja rođenih.\nDemograf Goran Penev za agenciju Beta je rekao da ni za vreme Drugog svetskog rata u Srbiji nije bio toliko negativan prirodni priraštaj kao danas.\nIzvor https://radiomagnum.rs/ / Knjaževačke vesti\nPrevious: U Knjaževcu organizovan prevoz za slabo pokretne, a do sada vakcinisano 2200 ljudi\nNext: MUP : Pojačana kontrola isteka roka registracija


„Znam šta nam je činiti“: Vučić o situaciji na severu Kosova - 14.10.2021, Sputnik Srbija\nPredsednik Srbije Aleksandar Vučić izjavio je da zna šta nam je činiti, ukoliko kosovski Albanci ponovo upadnu na sever Kosova i uznemiravaju srpski narod i... 14.10.2021, Sputnik Srbija\nVučić je nakon obilaska fabrike i razvojnog centra kompanije "Brose" u Pančevu rekao, odgovarajući na pitanje novinara kako će zaštititi Srbe na KiM, da oni mogu da probaju sve što mogu protiv Srba pa će videti šta će se desiti.On je podsetio novinarku, koja je postavljajući pitanje o tome kako će zaštititi Srbe apostrofirala navodnu obavezu Srbije po Briselskom sporazumu, rekao da je pitanje postavljeno bez znanja šta piše u Briselskom sporazumu."To nema veze sa tim sporazumom" rekao on i objasnio da postoji jedino aneks sa NATO-om u vezi sa dolaskom oklopnih vozila na sever.Vučić: Spremnost Srbije da pravosuđu BiH prepusti slučaj Vranja – poruka mira i saradnjeInicijativa o unapređenju saradnje sa nadležnim organima Bosne i Hercegovine u procesuiranju ratnih zločina i njihovih izvršilaca na teritorijama naših zemalja, je jednostrana inicijativa Srbije sa ciljem slanja poruke mira i saradnje, istakao je Vučić.Vučić je, odgovarajući na pitanje na čemu Srbija insistira u regionalnoj saradnji u procesuiranju ratnih zločinaca, o čemu je danas pre podne imao sastanak, kazao da će naši tužioci razgovarati sa svojim kolegama u BiH jer je Srbija spremna da prepusti bosanskom pravosuđu slučaj Edina Vranja u formi optužnice.Prema njegovim rečima ovim prijateljskim činom će moći svi građani BiH da uđu u Srbiju da se ne plaše od navodnih tajnih optužnica koje nismo imali, jer smo optužnice u potpunosti prepustili nekom drugom.„To je važna karika u celom regionu. Da li će odgovoriti na to ne znam, ali je važno da mi pokažemo svoju dobru volju. Ako budu umeli da cene dobro, ako ne, onda ništa“, kazao je on, a preneo Tanjug.\nsrbija – politika, srbija – hronika, kosovo i metohija (kim), kriza na severu kim\nPredsednik Srbije Aleksandar Vučić izjavio je da zna šta nam je činiti, ukoliko kosovski Albanci ponovo upadnu na sever Kosova i uznemiravaju srpski narod i dodao da se nada da nikada nećemo imati priliku da vidimo na koji će način to uraditi.\nVučić je nakon obilaska fabrike i razvojnog centra kompanije "Brose" u Pančevu rekao, odgovarajući na pitanje novinara kako će zaštititi Srbe na KiM, da oni mogu da probaju sve što mogu protiv Srba pa će videti šta će se desiti.\n"Srbi su me razumeli. Nisam to rekao pod emocionalnim pritiskom. Kada shvatite da ste saterani kao zemlja u ćošak ostaje vam da se predate ili borite. Predaja nije opcija, a neki drugi neka vide da li će da opravdavaju divljanje Albanaca na severu. Ja znam šta je nama činiti, zaštitićemo naš narod. Tačka. Kako, nadam se da nikada nećete morati da vidite", rekao je Vučić.\nOn je podsetio novinarku, koja je postavljajući pitanje o tome kako će zaštititi Srbe apostrofirala navodnu obavezu Srbije po Briselskom sporazumu, rekao da je pitanje postavljeno bez znanja šta piše u Briselskom sporazumu.\n"To nema veze sa tim sporazumom" rekao on i objasnio da postoji jedino aneks sa NATO-om u vezi sa dolaskom oklopnih vozila na sever.\n"Oni (Kosovo) nemaju pravo da imaju svoju vojsku, a to što izmišljaju kosovske bezbednosne snage uz pomoć stranaca to je drugo. Jasno je da nemaju pravo da dolaze na sever bez saglasnosti četiri gradonačelnika i Kfora. Ovo je 7. ili 8. upad ne bi li prikazali silu", rekao je Vučić i dodao da je to kršenje onoga što je NATO potpisao i samog duha dijaloga.\nVučić: Spremnost Srbije da pravosuđu BiH prepusti slučaj Vranja – poruka mira i saradnje\nInicijativa o unapređenju saradnje sa nadležnim organima Bosne i Hercegovine u procesuiranju ratnih zločina i njihovih izvršilaca na teritorijama naših zemalja, je jednostrana inicijativa Srbije sa ciljem slanja poruke mira i saradnje, istakao je Vučić.\nVučić je, odgovarajući na pitanje na čemu Srbija insistira u regionalnoj saradnji u procesuiranju ratnih zločinaca, o čemu je danas pre podne imao sastanak, kazao da će naši tužioci razgovarati sa svojim kolegama u BiH jer je Srbija spremna da prepusti bosanskom pravosuđu slučaj Edina Vranja u formi optužnice.\n„To je naša jednostrana inicijativa. Želimo da pošaljemo poruku mira i saradnje ljudima u BiH, pre svega Bošnjacima“, ukazao je on.\nPrema njegovim rečima ovim prijateljskim činom će moći svi građani BiH da uđu u Srbiju da se ne plaše od navodnih tajnih optužnica koje nismo imali, jer smo optužnice u potpunosti prepustili nekom drugom.\n„To je važna karika u celom regionu. Da li će odgovoriti na to ne znam, ali je važno da mi pokažemo svoju dobru volju. Ako budu umeli da cene dobro, ako ne, onda ništa“, kazao je on, a preneo Tanjug.\n14 Oktobar, 09:49


NGboo Art: 09/10\n... ili dve iste, a različite priče o ljubavi i smrti. :)\nBEZIMEN (ZAGONETKA PRVA)\nU polumračnoj sobi, ispred starog, napuklog ogledala, koje se i muvama i paucima odavno beše ogadilo, stajalo je njih dvoje. Sićušna starica još uvek je odolevala svojim golemim godinama, a na mladićevom se licu nije moglo pročitati ništa; ne zato što je bio ispunjen prazninom (jer praznina je ispunjavala plesniv prostor oko njega), već zato što mu je pogled bio mrtav, a srce isceđeno do poslednje kapi krvi.\n“Ko si ti?” – upitala ga je, tromo se okrenuvši ka njemu.\n“Zar me ne prepoznaješ? Zar sam se toliko promenio?”\n“Promenio?!” – skoro da beše uvređena. “Ti se nisi već šezdeset godina menjao, zato te više i ne poznajem. Ne mogu da verujem da i dalje gledam u čoveka koji mi je poklonio Prvi Cvet.”\nNa te njene reči grohotom se nasmeja i tada mu se duga, crna kosa podiže tako da skoro dotaknu mlitavi, oronuli plafon…\n“Smešna sam… Ja sam tebi smešna.” – spustila je glavu poput postiđenog deteta. “Kako možeš da se smeješ? Kako?”\n“Oprosti. Trenutak slabosti.”\n“Ali ti nisi čovek… I nemaš slabosti.”\n“Nisam. Međutim, nikada nisam rekao da sam savršen.” – reče joj, uputivši se ka prozoru.\n“Kuda ćeš? Zašto opet ideš?”\n“Hoću samo da otvorim prozor. Guši me ovaj ustajali vazduh.”\nPribliživši se ojađenom staklu, uokvirenom crvljivim drvetom, otvorio je prvo jedno, a za njim i drugo krilo, i duboko udahnuo svežinu sa mirisom nepostojećeg ludila. Posmatrajući daljinu, pokušavao je da se seti dana kada su mu ubili roditelje i braću i sestre, a zatim ga naterali da im pije krv sa usana, nadutih i ispucalih od prebijanja. Misli mu oduzeše dva mališana sa velikim svetloplavim krilima, u crvenim odelcima, smejuljeći se onako kako samo deca umeju. Ispružili su punačke ručice ka njemu, ne bi li ga dotakli svojom nevinošću.\n“Leptiri su danas neobično srećni. Da li je moguće da su već zaboravili na smrt?”\nA dole, na ulici, davili su devojku koja je poželela da bar na trenutak bude… da samo bude…\n“Sečem te na komade. Mislim da si tako lepša.”\n“Onda ovo nije moguće. Nije moguće da s tobom vodim ovaj razgovor.”\n“Nije. Možda sam zamislio svet u kome si ti mrtva, dok ja pričam sa ostacima tvoje purpurne prošlosti.”\n“Da li ovako izgleda kraj?”\n“Otkud znam. Sada sam samo mesar, a ne i filozof, pa te molim da mi ne postavljaš tako teška pitanja.”\n“Hoćeš li da ćutim?”\n“Ne. Hoću da te slušam, iako je već kasno.”\n“Kasno? Za šta?”\n“Kasno za ljubav, kasno za mržnju, kasno za okretanje na neku drugu stranu, kada ne možemo da gledamo jedno u drugo.”\n“Razumem. Pokušavaš da ispraviš sve svoje greške.”\n“Ne razumeš, jer bi u suprotnom rekla da pokušavam da ispravim sve tvoje greške, iako bi i to bilo sasvim pogrešno. Bilo bi pogrešno da prestanem da ti kidam meso ovom tupom satarom, zato što još uvek poštujem tvoju odluku.”\n“Zbunjena sam. Malopre si mi priznao da nisi filozof, već samo mesar, a sada me uvlačiš duboko u svoja nagađanja. Moja odluka nema veze sa tvojom okrutnošću.”\n“Ako je tako, zašto još uvek ležiš? Hajde, ustani i hodaj kada si tako sigurna u sebe!”\n“Spusti to ružno sečivo… I gledaj me u oči dok ti govorim… Gledaj me kao kad me jebeš…”\nU tom trenutku postade mu jasno da je zapravo on gomila iskidanog mesišta, opružena na obdukcionom stolu u tugom oklopljenoj mrtvačnici i da je ta beskrajna tuga njeno posrnulo ćutanje… Shvatio je da rešenje zagonetke visi sa ucveljenog neba i da on nikada neće moći da ga ubere.\nBEZIMENA (ZAGONETKA DRUGA)\nU polumračnoj sobi, ispred starog, napuklog ogledala, koje se i muvama i paucima odavno beše ogadilo, stajalo je njih dvoje. Sićušni starac još uvek je odolevao svojim golemim godinama, a na devojčinom se licu nije moglo pročitati ništa; ne zato što je bila ispunjena prazninom (jer praznina je ispunjavala plesniv prostor oko nje), već zato što joj je pogled bio mrtav, a srce isceđeno do poslednje kapi krvi.\n“Ko si ti?” – upitao ju je, tromo se okrenuvši ka njoj.\n“Zar me ne prepoznaješ? Zar sam se toliko promenila?”\n“Promenila?!” – skoro da beše uvređen. “Ti se nisi već šezdeset godina menjala, zato te više i ne poznajem. Ne mogu da verujem da i dalje gledam u ženu kojoj sam poklonio Prvi Cvet.”\nNa te njegove reči grohotom se nasmeja i tada joj se duga, crna kosa podiže tako da skoro dotaknu mlitavi, oronuli plafon…\n“Smešan sam… Ja sam tebi smešan.” – spustio je glavu poput postiđenog deteta. “Kako možeš da se smeješ? Kako?”\n“Ali ti nisi žena… I nemaš slabosti.”\n“Nisam. Međutim, nikada nisam rekla da sam savršena.” – reče mu, uputivši se ka prozoru.\nPribliživši se ojađenom staklu, uokvirenom crvljivim drvetom, otvorila je prvo jedno, a za njim i drugo krilo, i duboko udahnula svežinu sa mirisom nepostojećeg ludila. Posmatrajući daljinu, pokušavala je da se seti dana kada su joj ubili roditelje i braću i sestre, a zatim je naterali da im pije krv sa usana, nadutih i ispucalih od prebijanja. Misli joj oduzeše dva mališana sa velikim svetloplavim krilima, u crvenim odelcima, smejuljeći se onako kako samo deca umeju. Ispružili su punačke ručice ka njoj, ne bi li je dotakli svojom nevinošću.\nA dole, na ulici, davili su mladića koji je poželeo da bar na trenutak bude… da samo bude…\n“Sečem te na komade. Mislim da si tako lepši.”\n“Nije. Možda sam zamislila svet u kome si ti mrtav, dok ja pričam sa ostacima tvoje purpurne prošlosti.”\n“Ne razumeš, jer bi u suprotnom rekao da pokušavam da ispravim sve tvoje greške, iako bi i to bilo sasvim pogrešno. Bilo bi pogrešno da prestanem da ti kidam meso ovom tupom satarom, zato što još uvek poštujem tvoju odluku.”\n“Zbunjen sam. Malopre si mi priznala da nisi filozof, već samo mesar, a sada me uvlačiš duboko u svoja nagađanja. Moja odluka nema veze sa tvojom okrutnošću.”\n“Ako je tako, zašto još uvek ležiš? Hajde, ustani i hodaj kada si tako siguran u sebe!”\n“Spusti to ružno sečivo… I gledaj me u oči dok ti govorim… Gledaj me kao kad te jebem…”\nU tom trenutku postade joj jasno da je zapravo ona gomila iskidanog mesišta, opružena na obdukcionom stolu u tugom oklopljenoj mrtvačnici i da je ta beskrajna tuga njegovo posrnulo ćutanje… Shvatila je da rešenje zagonetke raste iz ucveljene zemlje i da ona nikada neće moći da ga ubere.\nОбјавио Nikola Gocić у 12:53 No comments:\nОбјавио Nikola Gocić у 10:31 2 comments:\n~Kukavica na tanjiru ili "Ogledalce, ogledalce moje, najkrotkiji na svetu ko je?" / Cuckoo on the Plate or "Mirror, Mirror on the Wall, Who's the Meekest of Them All?"~\nОбјавио Nikola Gocić у 19:13 No comments:\nОбјавио Nikola Gocić у 10:03 No comments:\n~Paradoks br. 2: Mehanizam kontra-nihilizam / Paradox No. 2: Mechanism Cons-Nihilism~\nU maloj kući bez prozora pod ričućim nebesima živeo je usamljeni Veštac. Na betonskim zidovima koje je oblizivalo blještavo neonsko svetlo čuvao je crne leptirove, prikovane za paspartue od plute. U sanducima od trešnjinog drveta i sa zarđalim okovom bili su naslagani njegovi neostvareni snovi. Tokom bledih noći i zloćudnih jutara pokušavali su da se izmigolje kroz pukotine, ali bi ih on uvek vraćao natrag, sve dok ga nemilosrdno Ignorisanje nije opomenulo da ih pusti i pokrene Mehanizam...\n~Paradoks br. 1: Mrtva ameba u kavezu / Paradox No. 1: Dead Amoeba in the Cage~\nInstitute Benjamenta, or This Dream People Call Human Life (Stephen & Timothy Quay, 1995)\n"Perhaps, there is some hidden meaning to all these nothings."\nNegde daleko, dalje nego što ograničeni ljudski um može da zamisli, postoji kraljevstvo zvano Tiha Avangardija. Okovano gustom maglom, čiji debeli lanci jecaju pri urlanju vetrova, u samom središtu ove raskošno puste zemlje, raste usamljeno drvo. Njegove prividno ogoljene grane rađaju nevidljivo lišće, u čijim žilama spavaju sokovi Enigmatičnih Alegorija. Oko crnog stabla, uvija se umorna reka koja svojim spiralnim tokom upozorava izgubljene duše, vodeći ih do Poslednjeg Utočišta. Iz njene ledene vode povremeno iskaču Neuhvatljive Misli i lepe se za teška krila velikih belih ptica. Kada polete, one više nikada ne sleću, provodeći čitav svoj život u potrazi za setnim bajkama koje rastu u poljima prozirnih, bezbojnih ruža...\nSazdano od čestica iskonske emocije, ovo delo preuzima obličje dima nastalog sagorevanjem duha apstrakcije i, uzdižući se iznad konvencionalnosti glavnotokovske kinematografije, vodi gledaoca putem vazdušastih, klaustrofobičnih snoviđenja koja mogu, ali ne moraju da imaju značenja. Bilo bi pogrešno reći da te lucidne halucinacije, koje negiraju sve ono što nas okružuje, ostaju u sećanju, jer su odavno prisutne u podsvesti (individualnoj, kolektivnoj, božanskoj, kosmičkoj) i potreban im je samo mali podstrek da bi se probudile. A kada se pokrenu, njihovi nečujni koraci ne dotiču zemlju.\nBesmislenost ljudskog života nameće se kao prva pretpostavka centralne teme ove hipnotišuće i, nalik staklenim kuglama sa snegom, hermetične poeme, jer kakva je to egzistencija kad neko mora da nas podučava kako da postanemo nečije sluge i to još u nizu apsurdnih i ponižavajućih lekcija koje se monotono ponavljaju? A možda je poremećeni ljubavni trougao između Jakoba, poslednjeg učenika, i incestoidnih rođaka, strogog herr Benjamente i njegove sestre, fräulein Lise Benjamente, ono od čega je sačinjena srž nekoherentne i nadrealne priče - teatralna tragedija bez početka i bez kraja, nestalna, krhka i varljiva. Onda je Lisa uplašena i uznemirena princeza koja odlazi na večni počinak pre nego princ Jakob shvati da su njena osećanja iskrena, da je stariji brat manipulativni čarobnjak, a njih dvoje njegove marionete. Treće rešenje zagonetke moglo bi da bude istančano poigravanje sa religioznom ideologijom, posmatranom kroz upljuvani monokl uzvišenih bića koja su zaboravila ko su, uobražavajući samoću... Međutim, tumačenja ima nebrojeno mnogo, pa bi bilo uzaludno dalje ih nabrajati i izgubiti se u beskraju.\nBrižljivo komponovane, eterične crno-bele fotografije Nicholasa D. Knowlanda (čije učešće u KlavirŠtimeru Zemljotresa i kratkometražnom Eurydice... She, So Beloved je više nego očigledno) nižu se poput bisera na ogrlici mrtve lepotice i, u simbiozi sa šturim, neretko filozofičnim dijalozima (i sumanutim monolozima), nose zbunjujući narativ. U gotskoj scenografiji (tj. enterijeru Instituta), začudnoj kao i svi ostali aspekti filma, izdvajaju se natpisi na nemačkom, neobični akvarijum sa zlatnom ribicom, jelenski rogovi i uska vrata i vratanca, iza kojih se kriju naturalistički murali i atrijum ispunjen svetlucavim nitima džinovske, sluzave paučine. Rapsodične melodije Lecha Jankowskog, koji je svoj talenat "pozajmio" i za nekoliko stop-motion animacija braće Quay, neraskidivi su element snene, melanholične atmosfere. Izvanredna gluma glavnog trojca, Alice Krige (Lisa), Marka Rylancea (Jakob von Gunten) i Gottfrieda Johna (herr Benjamenta), kao i suvereno vođstvo ekscentričnih blizanaca samo dodatno intenziviraju pritajenu snagu ovog dela.\nInstitute Benjamenta bi se ukratko mogao opisati kao blagonaklona, relaksirajuća verzija Lynchove Glave za brisanje ili Žene koja stavlja puder Patricka Bokanowskog odgledane u bunovnom stanju, sa tanušnom i mekom koprenom preko očiju, satkanom od niti koje miluju Bergmanova, Madinova i nema ekspresionistička ostvarenja...\n"From now on, it can only be evening in this world."\nОбјавио Nikola Gocić у 12:31 No comments:\nОзнаке: braća Quay, dugometražni igrani film, Evropa\n~Soba rajskih limunova / The Room of Paradisiac Lemons~\nNa nagovor jednog od svojih menadžera, a uz negodovanje drugog, Mima Kirigoe, članica pop-idol trija Cham!, odlučuje da napusti pevačku karijeru, ne bi li se posvetila glumi. Odani fanovi su razočarani, a naročito povučeni (i ružni) mladić, koji je svugde prati u stopu. Preteća pisamca, opsceni telefonski poziv i internet stranica "Mima's Room" samo su bezazlena uvertira u ono što sledi. Ironično, replika (Ko si ti?) koju treba da izgovori u svojoj prvoj ulozi, minijaturi u serijalu TV filmova "Double Bind", kao da je upućena progonitelju, a kasnije i njoj samoj.\nDok scenario Sadayukija Muraija (Boogiepop Phantom, Millenium Actress, Mōryō no Hako) objedinjuje elemente Hitchcockovih, Lynchovih i ostvarenja giallo majstora, režija Satoshija Kona se odlikuje neprikosnovenom sigurnošću, te je lišena početničkih grešaka. Kada Mimi, pod pritiskom novog zanimanja, sve učestalijih pretnji i ubistava bliskih saradnika, počne da se priviđa zlonamerni alter-ego (projekcija muzičke prošlosti, savest i nemilosrdni kritičar njene sadašnjosti), narativni tok se cepa na tri pravca - stvarnost, iluziju i film. Produbljujući misteriju, oni se međusobno ukrštaju, sudaraju i jedan drugog sapliću, tako da ni junakinja, ni gledalac nisu sigurni šta se zaista dogodilo, a šta je proizvod lucidnih halucinacija. U tim naizgled naglim, a zapravo suptilnim, prelazima uzburkanog dela priče ogleda se Konova veština da sa hirurškom preciznošću odredi gde, kada i koliko duboko da zaseče, kritikujući usput pogudbni uticaj medija, šoubiznisa i prenaglašene ambicioznosti.\nIako, osim Mime, nema likova koji su detaljnije opisani (ipak ih je trebalo smestiti u tesan okvir od oko osamdesetak minuta), svako od njih odaje utisak čoveka (ili žene) od krvi i mesa (a ne od poteza olovke i četkice), pa se, iz tog razloga, Perfect Blue uzdiže iznad anime-medija i približava igranom filmu (kako je i bio zamišljen). Odličan odabir seiyūa u velikoj meri doprinosi realističnoj karakterizaciji, koja podrazumeva ujednačeno isticanje vrlina i mana, zarad vernog dočaravanja ljudskosti, i koja predstavlja jedan od najjačih aduta ovog dela. Mimin pad u ludilo nije kompleksan poput, recimo, Nikkinog u Inland Empire, ali je dovoljno uvrnut i uznemirujuć da vas, čak i u (relativno generičnoj) završnici sa prosvetljujućim obrtom, ostavi u dilemi.\nProblemi sa budžetom primetni su samo na početku, posle koga kvalitet animacije ubrzano raste, paralelno sa napetošću situacije, i u određenim segmentima deluje kao da su animatori primenili tehniku rotoskopije. Uz još dva crtača, reditelj se potpisuje i kao jedan od dizajnera likova, što je uočljivo u zajedničkim fizičkim osobenostima (pogotovu crtama lica) svih njegovih heroina (Mima, Chiyoko, Miyuki, Paprika). Korišćenjem zanimljivih uglova kamere kreirane su upečatljive scene, među kojima se izdvajaju ubistvo perverznog fotografa i, naravno, ona u kadi za koju je Aronofsky izdvojio oko 60,000$, da bi je iskoristio u svom Rekvijemu za san. J-pop je, za razliku od mnogobrojnih primera, ovde umetnut smisleno, a ostatak soundtracka upotpunjuju pomalo jezive melodije sa orijentalnim prizvukom, koje, uz detaljnu vizuelizaciju, slažu poremećenu atmosferu.\nUprkos svom naslovu, rediteljski debi Satoshija Kona nije savršen, ali jeste natprosečan psihološki triler, u kome će garantovano uživati svi ljubitelji žanra. Blještavu prezentaciju, na kakvu nas je japanimacija navikla, zamenjuje daleko ozbiljniji pristup, tako da se Perfect Blue s punim pravom može definisati kao punokrvni "animirani film za odrasle".\nОбјавио Nikola Gocić у 16:53 No comments:\n~Božanstvo Simetrije i (Egoistične) Usamljenosti / The Deity of Symmetry and (Egoistic) Solitude~\nAlternativni vodič kroz dvodimenzionalne borilačke igre\nPre otprilike godinu dana, najavio sam da će, pored (igranih i animiranih) filmova, na blogu biti i iznenađenja, a obećanje sam u nekoliko navrata ispunio, objavljivanjem kratkih priča, crteža i ciklusa nadrealnih struktura. Ono o čemu u poslednje vreme želim da napišem koju reč jeste jedna od mojih najvećih pasija, a pažnju bih usmerio ka naslovima koji su tokom godina ostali na marginama, pošto se o komercijalnim ostvarenjima igračke industrije dovoljno pisalo (doduše, nemoguće ih je u potpunosti zaobići, tako da će biti spomenuta).\nKada je 1987. kompanija Capcom izbacila prvi Street Fighter (u daljem tekstu: SF), njegovi programeri verovatno nisu ni sanjali da će nastavak iz 1991. (SF II: The World Warrior) pokrenuti revoluciju u okviru žanra i obeležiti devedesete. Usledilo je pojavljivanje mnogobrojnih klonova koji su se od "oca" lagano udaljavali, evoluirajući uvođenjem sitnijih ili krupnijih novina. Fatal Fury, Art of Fighting, King of Fighters (KoF) i Darkstalkers neki su od najistaknutijih primera.\nGlavni konkurent SF-u, ultranasilni Mortal Kombat (MK) američke razvojne kuće Midway, bio je vodeći razlog za formiranje organizacije ESRB, a pratile su ga uglavnom ne baš sjajne igre (čast izuzecima) u kojima su među najbitnijim aspektima bili krvoliptanje i sakaćenje protivnika (Eternal Champions, BloodStorm, Primal Rage, WeaponLord, Ultra Vortek, War Gods, Thrill Kill). Bilo je i onih koji su od oba sveta uzimali ono što im je odgovaralo, uz redefinisanje izvesnih elemenata i balansiranje pozajmica (Samurai Shodown, Killer Instinct, Guilty Gear X).\nVirtua Fighter, pionirska 3D tuča, takođe će steći sijaset sledbenika (Tekken, Battle Arena Toshinden, Dead or Alive, Bloody Roar...). Početak XXI veka obeležilo je jenjavanje svežih ideja, ali se poslednjih godina, zahvaljujući Japancima pre svega, u ovom domenu odigrava nešto što bi se moglo nazvati renesansom borilačkih igara.\n~Golden Axe: The Duel (1994)~\nplatforma: arkadna mašina, Sega Saturn (1995)\nNije nikakava tajna da Golden Axe za svoje postojanje najviše duguje delu Roberta E. Howarda, odnosno filmovima koji prate njegovog najpoznatijeg junaka, varvarina Conana. Nakon četiri side-scrolling hack & slash avanture (GA: I, II, III & The Revenge of Death Adder), Segini dizajneri odlučuju da se oprobaju na srodnom polju, pa tako nastaje Golden Axe: The Duel, hibrid SF-a (šest udaraca) i SNK-ovog Samurai Shodowna (korišćenje naoružanja).\nPriča se usredsređuje na legendarno oružje, kojim je patuljak Gillius Thunderhead (nekada davno) porazio Death Addera. Njegov potomak, Gillius Rockhead, kao i naslednici Tyris Flare i Ax-Battlera (iz originalnog GA-a), amazonka Milan i varvarin Kain Blade, okupljaju se, uz sedam drugih ratnika (od majušne divljakuše Jamm do čoveka-biljke Greena) da bi se ponovo suprotstavili vaskrslom "Guji", a potom i fizičkoj manifestaciji Sekire, džinu u zlatnom oklopu. The Duel se odlikuje prelepim crtežom likova, ni previše američki, ni previše japanski stilizovanim, negde na zlatnoj sredini koja, u sklopu sa pozadinskom muzikom i zvučnim efektima, odaje utisak kakvog sword & sorcery crtaća. Ako se na to dodaju relativno jednostavne kontrole, pa samim tim i lako izvođenje poteza (uz malo onih koje izazivaju nervozu posle X neuspelih pokušaja), GA: The Duel spada u red solidnih old-school fajterki, neopravdano zaboravljenih.\n~Savage Warriors (1995)~\nrazvijač: Atreid Concept SA\nUprkos činjenici da personalni računari nisu omiljena platforma proizvođača i većine igrača/ljubitelja fele o kojoj se ovde radi (dok lično tastaturu smatram "udobnijom" od gamepada), u prošlosti se neretko dešavalo da za PC budu portovani popularniji naslovi (trend je nedavno oživljen četvrtim SF-om i fantazmagoričnom BlazBlue: Calamity Trigger), ali i da se pojave PC-eksluzive, kao što je Savage Warriors.\nSlično serijalu World Heroes, deset boraca (+4 skrivena, dostupna putem varanja) sa svih strana sveta i iz različitih vremenskih perioda (staroegipćanka Neftis, gladijator Carceres, štićenica Šaolina Zia i indijanac Tecumseh, između ostalih), dovedeno je na turnir u organizaciji demona zvanog Master, ne bi li ovaj otkrio ko će od njih steći pravo da mu se suprotstavi i (pokuša da) preuzme titulu gospodara. Primamljiv kratkometražni intro, animiran tradicionalnom tehnikom, zamenjuje statične ekrane (od kojih su nekad čak i najbolje igre patile), a jedinstvena i umesto sprajtova primenjena "3D Bio-Motion" tehnologija čini pokrete likova realističnijim i tečnijim. Ručno ilustrovani specijalni potezi, živopisno oslikani nivoi i mapa za njihov odabir i dan-danas uspevaju da impresioniraju neporecivom artističnošću, a prati ih odličan rock soundtrack, sa ponekom mračnom ambijentalnom trakom. Jedan udarac rukom i jedan nogom u velikoj meri pojednostavljuju sistem borbe, a upotpunjuju ga interakcija sa pozadinama (veranje po konzolama i kukama) i mogućnost ispuštanja/izbijanja oružja.\n~Tough Guy (1995)~\nrazvijač: Panda Entertainment\nTreća i poslednja borilačka igra tajvanskog Panda Entertainmenta napušta period Tri Kraljevstva (obrađivan u Sango Fighter i Sango Fighter 2), te se približava sadašnjosti, tj. SF-u, ne samo u standardnom broju likova (8+3 glavonje i misteriozni izazivač), nego i u pogledu čitave postavke. Uvodna špica asocira na onu iz Super SF II Turbo, svaki karakter koristi sopstvenu veštinu (s tim što su uvedeni do tada neeksploatisani stilovi) i povezan je (stereotipno) sa određenom državom. Primera radi, iz Rumunije dolazi gimnastičarka Madiesha, iz SAD-a gruba i militantna Sheana (ženska verzija Guilea), a Rusija opet šalje rvača (Stan, što je verovatno skraćeno od Stanislav), mada ima i iznenađenja - tajlandski bokser i gitarista heavy metal benda, Gerdon. Sa druge strane, malo se i preterivalo u predrasudama, pa će vas u Nemačkoj sačekati nacista u kaputu, Wacker, koji na vas šalje kukaste krstove (!).\nKontrole su jednostavnije od uobičajenih, a na raspolaganju vam je 5-6 specijalnih moći po borcu (što je iznad SF proseka). Držanjem dva udarca jednake jačine (recimo, weak punch+weak kick) puni se "power gauge", za oslobađanje razornog super napada, ali ste pritom prepušteni (ne)milosti protivnika. Vizualizacija je elegantnija od one u najstarijim iteracijama SF-a, ali manjak frejmova u animaciji donekle narušava privlačan crtež, dok SoundFX i melodije posle igranja dugo odzvanjaju u ušima. Prisutna je i fino dozirana količina humora - u Sheaninoj frizuri (sa strane joj je glava obrijana u obliku Snoopya :)) i bonusu "Tough Battle" (tj. story) moda, gde se sa još dva ("super deformed") takmaca nadmećete u halapljivom gutanju špageta.\n~Xenophage: Alien Bloodsport (1995)~\nrazvijač: Argo Games\nJedina tabačina Argo Gamesa, iza koje Apogee Software/3D Realms (Comander Keen, Duke Nukem) stoji kao izdavač, izvedena je u duhu ondašnje MK-manije, pa vas očekuju litri i litri crvene, zelene i žute krvi (koju možete isključiti, ali zašto kad je ovako sočnije?) i "fatality" završeci, u kojima žrtva ostaje obezglavljena (Meat!).\nPoigravajući se idejom o vanzemaljskim otmicama, stalno obrađivanoj u američkoj kinematografiji, autori dovode crvenokosu Selenu (poslovnu ženu) i Nicka (drvoseču), na intergalaktički okršaj, gde će se ovo dvoje susresti sa još šestoro bizarnih vanzemaljaca, imenovanih prema fizičkim karakteristikama (Mouth, Toad, Bat, Spike, Worm, Squid), a zatim i sa dvojicom nemilosrdnih bossova, Parasiteom i Championom koji se na kraju transformiše u kentaurolikog Grand Championa "od koga je čast biti poražen". Zarobljenici se bore u hologramskim simulacijama prirodnih staništa, a kazna za neuspeh je (naratorovim rečima) "automatsko oduzimanje prava na razmožavanje i život". Od konkurencije Xenophage se izdvaja Super VGA grafikom, golemim renderovanim likovima i detaljnim lokacijama, što za DOS nije bila mala stvar, ali i verodostojnim ambijentalnim zvucima, koji prožimaju muziku - vodopad nadomak Nickove brvnare je odličan pokazatelj kvaliteta zvučnog dizajna. Igrivost, iako u zaleđini prezentacije, nije za potcenjivanje - ako se zanemare mane (i, eventualno, ukucaju kodovi koji proizvode interesantne efekte) tuđinski krvavi sport je poprilično zabavan. Od 2006. etiketiran je kao "freeware", pa je na oficijelnom sajtu raspoloživ za download.\n~Mutant DNA (1996)~\nrazvijač: Yeounwoo Soft\nMutant DNA bi se mogla smatrati iskupljenjem Yeounwoo Softa za traljavu Cheon Ha Moo Jeok (천하무적), u kojoj je bilo nemoguće pronaći iole upotrebljiv potez, osim onih ograničenih tasterima za pravce i samo jedinim atakom (za razliku od Ultimate Body Blows, gde je identično podešavanje donosilo daleko zanimljivije rezultate).\nNalik Iremovoj Perfect Soldiers (aka Superior Soldiers) ili Sunsoftovoj Galaxy Fight, ova igra vas stavlja u ulogu stanovnika Sunčevog sistema (protiv svih ostalih, naravno), vodeći vas, brzinom svetlosti, u šetnju planetama (i prirodnom satelitu) istog. Pomalo retro čak i za '96-u, sa šmekom superherojskih crtanih filmova osamdesetih, simpatična Mutant DNA ipak pripada vrhu liste malobrojnih korejskih tepačina, uz The Eye of Typhoon i trodimenzionalnu HeartBreakers Advanced, naročito u očima neizlečivih nostalgičara. Pošto je (suprotno Xenophageu) nasilje svedeno (bezazleno), a paleta boja vedra, bezbedna je i za mlađe naraštaje. Značajnija zamerka mogla bi se uputiti nepromenljivim tasterima za udaranje. Meniji su na engleskom, tako da nema problema pri snalaženju, ali su zato slapstick završnice (u kojima saznajemo šta se dogodilo sa "mutantima") na maternjem jeziku - ništa strašno, budući da ovaj žanr ne obiluje intelektualnim narativom.\n~Pray for Death (1996)~\nrazvijač: LightShock Software\nVidevši da je Rare nezainteresovan za PC tržište, momci iz LightShock Softwarea (ljubitelji dela H.P. Lovecrafta) kreiraju, može se slobodno reći, MS-DOSovski Killer Instinct, mračniji, zlokobniji i subverzivniji od onog za arkadnu mašinu i prožet crnim humorom, najčešće izraženim kroz replike Grim Reapera, glavom i (koščatom) bradom. Dakle, iz najobičnije dokolice, Death odlučuje da prizove deset istorijskih i legendarnih ličnosti/bogova/demona/robota i pruži im šansu za uskrsnućem, ukoliko im pođe za rukom (nogom, kandžama i krilima) da poraze njega i sub-bossa, jezivo drhteće stvorenje (Pain), koje se sprema da vas uništi u (beloj) sobi za mučenje.\nU (fiktivnom) ringu (svemirski brod, unutrašnjost piramide, dođo, pakao...), između ostalih, sukobljavaju se ženski anđeo Uriel (iz čijih leđa izrastaju krila od sablji), Anubi (egipatsko božanstvo sa glavom šakala), Jan Fun (Bruce Lee), Pantera ("techno-ubica", bivša i poludela rock zvezda) i jedini igrivi Cthulhu na svetu (koji, očekivano, komunicira izmišljenim jezikom iz Lovecraftovog mitosa). Izvođenje dugih comboa (do 40 udaraca, maksimalno) i combo-breakera je uprošćeno (ne i manje atraktivno) u odnosu na KI, dok u audio-vizuelnoj prezentaciji PfD ne zaostaje za izvorom inspiracije. Pozajmljivanje se ogleda i u blagim, često duhovitim smrtonosnim potezima, pa tako Astarothov sluga Murgan ubija pokazujući lice (naličje?) Groucha Marxa, a Pantera, uz džinovske zvučnike, svira ubitačne rifove. Brojni modovi (story, versus, tag-team, tournament...) i kodovi (šašava skrivena igra, otključavanje Paina i Deatha, efekat podvodne borbe...) za koju nijansu menjaju gameplay. Originalnost nije jača strana Molitve za smrt, ali je, svejedno, dokaz da i kopije ponekad imaju šta da (po)kažu.\n~Theatre of Pain (1997)~\nrazvijač: Mirage Technologies (Multimedia) Ltd.\nplatforma: PC (MS-DOS/Windows 95/98)\nPrvo što će vam Google ponuditi, ako otkucate "theatre of pain" jeste treći album benda Mötley Crüe i tek onda kada pređete na drugu stranu izlistanih rezultata ili dodate "game" u pretragu, naići ćete na treću (kakva slučajnost!) i poslednju borilačku igru Mirage Technologies, koja je istovremeno i labudova pesma ove kompanije. Njihov debi na ovde razmatranom polju bila je pompezno najavljivana Rise of the Robots, da bi se, po njenom izlasku, ispostavilo kako, osim velelepne grafike u visokoj rezoluciji i muzike Briana Maya nema bogzna šta da pruži. 1996-e, nepokolebani poluuspehom RotR-a i vođeni inatom, programeri su odane fanove častili superiornijim nastavkom Rise 2: Resurrection, oblačeći simbiozu SF-a i MK-a u metalizirano ruho pirsovano sitnim inovacijama.\nPrimenjujući endžin Robotskog ustanka, hrabri Britanci prave još jednu prerenderovanu tabačinu, ovaj put sa ljudskim i antropomorfnim likovima (njih 8 dostupnih + 4 "otključavajuća"), čija imena pretežno imaju korene u starorimskoj mitologiji i istoriji. Naoružani mačevima (Lemure, Janus, Lictor), bodljikavim lancima (Caligula), maljem (Spartacus), sekirom (Vulcan), trozupcem (Optimus), bodežima (Nemesis) ili goloruki (Styx, Damnatio, Hormazd, Nanotaur), okupljaju se na klasično odmeravanje snaga, željni prolivanja crvene tečnosti. Odlikuju se groteskno preuveličanom muskulaturom i mračnim bojama koje, uz duboke senke, ispunjavaju i pozornice gde se odigrava surova predstava. Stroga arhitektura lokacija podseća na antičke građevine, sa izuzetkom Janusovog doma, ograđenog čeličnom rešetkom i ogromnim visećim ogledalom, Caligulinog sirotinjskog kvarta s neonskim reklamama i moderno opremljene laboratorije u kojoj su sigurno rođeni mačkoliki Hormazd i pogrbljeni stvor Damnatio. Mesto energetskih barova zauzimaju sečiva koja se natapaju krvlju. Brutalno odsečni, čudni i drski epilozi ukazuju na sveprisutni antagonizam antiheroja Pozorišta Bola. Najjači adut ToP-a je turobna, teška atmosfera. Šest udaraca (3 x slash/punch + 3 x kick), lančani komboi, blokiranje napada i u vazduhu, lako pamtljivi specijalni potezi, neodbranjivi i super napadi ukratko opisuju sistem. Sve u svemu, nepravedno zapostavljen raritet.\n~Daraku Tenshi (1998)~\nrazvijač: Psikyo & Steel Hearts\nPsikyo se baš i nije proslavio fajterskim debijem (Battle K-Road), ali je zato u produkciji zbrzan Daraku Tenshi stekao skoro kultni status. Nedovršenost Palih Anđela se ispoljava kroz izostanak combo-countera, epiloga i prisustvo sprajtova četiri začeta lika, otkrivenih u ROM-u za popularni MAME emulator. Nekoliko ljudi iz razvojnog tima se, nakon objavljivanja igre, "preselilo" u SNK, što se primećuje u upadljivoj sličnosti K'-a (KoF '99) i Coola (DT) ili Maxime (KoF '99) i Harrya Nessa (DT).\nGotski intoniran, DT je blizak PfD-u i ToP-u, ali nastoji da sačuva realizam (sa pritajenim naučno-fantastičnim elementima), odbacujući magične projektile i time se fokusirajući na ofanzivno pesničenje koje je, iako sporije od onog u SF-u, dovoljno dinamično. Promena stava (misli se na "stance") omogućava dodatne poteze i kombinovanje sa setom ostalih. U mrgodnoj distopiji obračunava se desetak (briljantno animiranih, krupno-sprajtovanih) otpadnika, oko kojih je sve crno, braonkasto, maslinastozeleno i tamnoplavo. Napušteni zatvor, zagušljivi bircuz, slabo osvetljen ćorsokak, groblje usled pljuska, otpad... Autori su se svojski potrudili da svako od ovih mesta ostavi snažan utisak crvljive budućnosti. Posebno se izdvaja sletište sa zapaljenim helikopterom, odnosno svetlosni efekti hipnotišuće rasplamsale vatre. Što se dizajna boraca tiče, svakako treba spomenuti prljavog sredovečnog karatistu Toraoa Onigawaru, oko čije glave se vrte mušice, bucmastog i frankenštajnolikog Taroa, vranom kožom i perjem optočenog Coola i vrlo ženstvenog transvestita Yuirena (čisto kontroverze radi). Potonji okršaj je sa pravim pravcatim mafijaškim gazdom - jakuzom sa katanom, Carlosom.\n~Slap Happy Rhythm Busters (2000)~\nrazvijač: Polygon Magic\nTechno đuskanje i tabanje! Na razigranoj površini, Slap Happy Rhythm Busters liči na sve druge tepačine (propuštene, doduše, kroz veseli ekscentrično-asimetrični filter, čineći da čak i Guilty Gear čudaci izgledaju normalno), a zapravo je eksperimentalni sudar ritmičke i borilačke igre, što posle aktiviranja "beat combo"-a postaje više nego jasno. Pritiskom na odgovarajući taster (pošto ste napunili super bar do maksimuma i svetlećeg slova "B"), ekran se menja i potrebno je da pratite direkcije, nanoseći (u ritmu) što veću štetu životnoj energiji protivnika. Ukoliko to učinite na kraju pobedničke runde, bićete počašćeni luckastim "Fever" završetkom (bez subotnje večeri i Travolte). Za vežbanje je obezbeđen DJ Practice mod.\nMa koliko ovakav koncept delovao nezgrapno i ma koliko vam pomenuti muzički pravac bio mrzak, SHRB je smela, uspela i još uvek jedinstvena mešavina raznorodnih i naizgled nespojivih žanrova. Dvadesetak "mangastih" cel-shaded otkačenjaka (Chun-Li wannabe Mia, đubretar Trash, taksista-panker Oreg, trolasti Baron-Volt i drugi) mlate se na podjednako blesavim lokacijama, dok (nevidljivi) DJ-evi (Japan's Best of) rade ono za šta su plaćeni, a njihov "stage-name" i naslov pesme prikazani su prilikom selekcije nivoa. Iako je ovaj malo poznat dragulj nastao u zemlji izlazećeg sunca, sve opcije i stripovi (na ekranu za učitavanje u arcade modu) su na engleskom jeziku, pa je snalaženje dosta olakšano.\n~Martial Masters (2001)~\nMartial Masters je kratak odgovor na dugačko pitanje: Šta biste dobili kada biste neki stari hongkonški film projektovali na video igru i upeglali je toliko da se opasno približi najkonkurentnijim (Capcomovim ili SNK-ovim) prethodnicima? Tajvanski IGSovci su, od Alien Challangea, The Killing Bladea i beat 'em up-ova Oriental Legend i Knights of Valour do ovog bisera značajno uznapredovali, stvorivši svoj magnum opus.\n13 boraca (uključujući i skrivene) kršteno je prema stilovima kung fua kojima vladaju - Red Snake, Crane, Monkey Boy, Tiger, Scorpion... Dizajnom (sa orijentalnim, istorijskim predznakom) podsećaju na SF Alpha, pri čemu je vrhunski kvalitet animacije "preuzet" od SF III serijala. Pokreti njihovih ekstremiteta, koji za sobom povlače i talasanje nošnje, raspamećujuće su fluidni za 2D tuču (Drunk Master je savršen indikator). Milozvučne tradicionalne melodije Dalekog Istoka, upečatljivi uzvici i zvučni efekti doprinose potpunom i dopadljivom wuxia doživljaju. Pored ustaljenih bacanja, kratkih direkata, aperkata, šutova, specijalnih i hyper napada, raspolažete i "pursuit"-om (nad suparnikom prikovanim za zemlju) i vrlo korisnom "body split" tehnikom (bukvalno odvajanje duha od tela), za prolongiranje komboa. A kako kontrole uvek "uzvraćaju na poziv", užitak je zagarantovan.\n~The Rumble Fish (2004)~\nplatforma: arkadna mašina, Sony Playstation 2 (2005)\nSa istoimenom Copolinom dramom iz 1983. i južnokorejskim rock bendom ova igra nema apsolutno nikakvih dodirnih tačaka, a svako će se složiti da naziv izaziva zabunu. Međutim, nije u pitanju gruvanje riba (eto sulude ideje - "Underwater Fight!" XD), već sasvim pristojna (štaviše, natprosečna) tepačina (ljudskih likova), oplemenjena raznolikim tweakovima.\nAko bi mehaniku borbe trebalo opisati dvema rečima, onda bi one bile - praktična i taktična. Obilje ranije razrađenih elemenata (juriš, povlačenje, pariranje, blokiranje, komboi u vazduhu, counter, cancel, recovery itd.) implementirani su tako da sistem bude temeljit, a zatim dopunjeni "jolt" i "advanced" atakom, koji služe za kreiranje dužih i "custom" niza udaraca. "Super arts meter" je podeljen na "offensive" i "defensive" (pa svakom odgovara jedan napad), a kada se oba zasite, dostupan vam je "critical art" koji vas može izvući iz čupave situacije i naneti ozbiljnu štetu protivniku. RF uvodi S.M.A. (Smooth Model Animation System) - "segmentiranu" animaciju koja dopušta oštećenje odeće (s tim što se ne ide u perverznu krajnost, kao u hentai boleštijama Battle Slave Fantasia i Strip Fighter). Pažljivo uklopljeni u futurističke 3D pozadine i obučeni u jednostavne, savremene kostime koji ponešto govore o njihovoj ličnosti, 9 (+1) boraca se lagano urezuje u pamćenje. Variraju od brzih (Garnet, Aran), preko onih koji ne biraju sredstva za pobedu (Viren), do krupnih i sporih rvačkih tipova (Orville). U pogledu muzike i zvukova, RF je živahna poput new-school animea. Paralelno sa PS2 portom prvog (često označenog kao RF 1.5), 2005. se pojavio i drugi deo, sa ukupno 16 kavgadžija i jedino su Japanci bili te sreće da ga probaju.\n~Mythic Blades (2005)~\nrazvijač: Vermillion Entertainment\nplatforma: PC (Windows 98/2000/ME/XP)\nNešto je trulo na planini Olimp. Bog rata, Ares, nije zadovoljan Zevsovom vladavinom, te ga izaziva na dvoboj, a kako to obično biva sa starogrčkim božanstvima, bitka se prenosi na njihove marionete, ljude i čudovišta. Persej, Odisej, Atalanta, Jason, Meduza, Minotaur, Hipolita, Sfinga, Polifem i Hidra moraće da udovolje gospodarima sudbine i jedni drugima proliju koju kap krvi, sečivima koje je iskovao niko drugi do Hefest. U tome im se pridružuju nezastiti Ares i suđaja Atropos, a posredno i ostali stanovnici Panteona.\nUzmemo li u obzir činjenicu da je nezavisnoj kompaniji Vermillion ovo bio prvi i (nažalost) poslednji projekat, sproveden sa daleko skromnijim sredstvima od, recimo, Namcovog SoulCalibura, zanimljiv koncept eksploatacije starogrčke mitologije izveden je uspešno. (Zamerka koju upućuje kritičar sa worthplaying.com, o nepromenljivosti facijalnih ekspresija, jednaka je preterivanju.) Prelepi 3D modeli nosilaca legendi umetnuti su u 2D kalup, zajedno sa raskošno teksturisanim lokacijama drevne Helade. Impresivni svetlosni efekti (posebno sjaj oklopa, šlemova, štitova i mačeva), vidljive rane i verno dočarane vremenske prilike takođe imaju veliki udeo u ovom niskobudžetnom slatkišu za oko (sa edukativnom ulogom). Stripovski artwork krasi prolog, epiloge i božansku intervenciju tokom hypera (Zevsovi gromovi, Posejdonov talas, Artemidine strele...), a eterična, svečana muzička pratnja dočarava bajkovitu atmosferu. Uprkos plitkom gejmpleju, u poređenju sa igrama kojima je inspirisana, Mythic Blades će prijati početnicima, ali i naprednijim igračima koji bi da mirnim putem kanališu frustraciju.\n~Akatsuki Blitzkampf (2007)~\nrazvijač: Subtle Style\nplatforma: PC (Windows 2000/XP)\nAkatsuki Shisei Ichigō (2003), ograničen na petoro izazivača, za Subtle Style je predstavljao probu za ono što će 2007. biti uobličeno kao Akatsuki Blitzkampf. U izmišljenoj "germanizovanoj" budućnosti (koja deluje kao da Nemačka i Japan nisu izgubili u II svetskom ratu) vodi se borba oko Blitz-Enginea, u koju su uključeni oficiri (i ostareli hirurg-samuraj) carske i fašističke vojske, tajno udruženje veštica (Gesellschaft), međunarodna mafija (Black Hand), špijuni, elektronski tenk i časna sestra sa pištoljima, majstor(ka) Ranbasa (nalik Gun Kati iz Wimmerovog Equilibriuma).\nDistopičnoj postavci i namrgođenim fajterima savršeno pristaje minimalistička, oštra, svirepa estetika, bliska propagandnim posterima ruskog konstruktivizma. Njenu sumornost i suvoparnost hladnih pozadina razbijaju pomahnitali, psihodelični specijalni efekti, koji će možda zasmetati gejmerima nenaviknutim na "flashy" prezentaciju. U tag-teamu (koji redefiniše pojam "zabava"), gde se 1na1 transformiše u 1na3 ili 2na2, bleskovi umeju da zamaskiraju akciju, ali ako ste usaglašeni sa partnerom u savladavanju para veštačke inteligencije, neće biti problema - posle uvežbavanja, combo counter će dostići i trocifrene vrednosti (!). Pored ovog moda, ponuđeni su standardni arcade (story), versus, survival, practice i uveden tzv. Sugoroku, u okviru koga "bacate" kocku i, kao u društvenoj igri, prelazite polja, ispunjavajući zadatke promenljive težine. Tu je i poslednjih godina cenjeni "online play" za one koji nikako ne shvataju da je draž i suština borilačkih igara u tome da ih igrate sa prijateljem koji sedi do vas (a ne negde preko okeana). Po svojoj mehanici, AB je na granici između savremenih, dōjin naslova kojima i sama pripada (Melty Blood, BigBang Beat: 1st Impression, Eternal Fighter Zero...) i neprevaziđenih veterana, kao što su SF i KoF. 2008. godine, u japanskim arkadama se pojavila nadograđena verzija Akatsuki Blitzkampf: Ausf. Achse, a ovog leta i nastavak, En-Eins Perfektewelt, o čijem se eventualnom PC portu još uvek ćuti.\n~Capoeira Fighter 3: Ultimate World Tournament (2007)~\nplatforma: PC (Windows 2000/XP/Vista)\nUmetnost dizajniranja i programiranja u flash-u. Zaista, ako neka shockwave-igra zaslužuje ovakav opis, onda je to Capoeira Fighter 3. Gotovo svaki njen aspekt (isključujući, posle dužeg slušanja, monotonu, ali razumljivo umetnutu, capoeira muzku) doveden je do vrhunca. Prizivajući zlatno doba virtualnih tuča, CF3 kombinuje gejmplej SF-a i Tekkena sa visokom vrednošću ponovnog igranja.\nIako su se autori usredsredili na jednu borilačku veštinu, kapoeristi se međusobno poprilično razlikuju, ne samo po (cel-shaded) pojavnosti, već i snazi, brzini, normalnim potezima i specijalnim manevrima. Da stvari budu interesantnije, na turnir su pozvani momci i devojke koji se bave boksom, karateom (Jimmy Zappa, imitacija Johnnya Lawrencea iz Karate Kida), tajlandskim kikboksom, brejkdensom, tekvondoom i raznovrsnim formama kung fua, čineći spisak od 14 tabadžija dužim za 15. Gostujući "Altarišani", Saryn i Arubim, glavni su junaci naučnofantastičnog beat 'em up-a Guardians of Altarris, takođe proizvedenog u Spiritoninu. Jedinstven, logičan i razrađen kombo-sistem pruža obilje mogućnosti, kako ekspertima, tako i početnicima koji će postupkom "udri-po-tasterima" dobiti zadovoljavajuće rezultate, ali oprez - zanesete li se u "kombovanju", ispraznićete "stamina bar", pametno uveden zarad balansiranja. U story (tj. arcade) modu, dodeljen vam je partner, sa kojim ćete tokom rundi moći da se zamenite (korisno kada vam uvene "izdržljivost"), a negde pri kraju i da ga zamenite drugim likom, što utiče na krajnji ishod priče.\n~2D Fighter Maker 2000~\nplatforma: PC (Windows 98/2000/ME/XP/Vista)\n2D Fighter Maker 2000 (u originalu: 2Ｄ格闘ツクール2nd / 2D Kakutou Tsukuru 2nd Round) je, kao što mu ime kaže, endžin koji omogućava pravljenje hardverski nezahtevnih 2D borilačkih igara u kućnim uslovima, čak i laicima sa malo predznanja o programiranju, pa je zato dosta sličan M.U.G.E.N.-u, rasprostranjenijem među zapadnjacima i uprošećenijem za upotrebu. A ako je suditi po teško prebrojivoj gomili "dōjinki" zasnovanih na njemu, 2DFM je pravi hit u Japanu, uprkos najvećoj mani, dostupnosti isključivo 3 moda - arcade (story), versus i team fight. Međutim, nekoliko FM izdanaka se izdvaja od sabraće i po kvalitetu uspeva da podražava, a ponekad i prevaziđe komercijalna ostvarenja. Da biste ih startovali, biće vam potrebna instalacija japanskih fontova i primena alatke "Microsoft Applocale" ili, što je sigurnija varijanta, prebacivanje na japanski kao jezik za "non-unicode" programe u okviru "Regional and Language Options". Većina je besplatna i mogu se preuzeti sa oficijelnih sajtova.\nRising Eclipse je u WIP fazi dve-tri godine unazad, ali poslednji "trial" (1.83) demonstrira ogroman potencijal. "Reditelj" Hiryoh Yuhki je (sam samcit!) osmislio i ručno isrctao sprajtove petoro sjajnih likova i šest za oko slasnih pozadina (dve su date u "dnevnoj" i "noćnoj" varijanti) u KoF stilu, sa više nego solidnom i relativno kompleksnom mehanikom. Garia, vagabund s mačem, vatrena Fleiria, zombifikovani Ineth, ledeni Breil i misteriozni Seig su toliko uravnoteženi, da bi u konačnoj verziji trebalo vrlo malo tvikovati da Eklipsa bude potpuna. Na "character selection" ekranu postoje još 3 slobodna slota, a za sada je najavljena Chelsea Rottingham, simpatična mađioničarka koja će se verovatno pojaviti u sledećem upgrade-u.\nAxel City i spin-off Thien-Ron: Axel City Gaiden (čiji idejni tvorac je Project Atsuki na čelu sa Atsukiem Koitabashiem) u svojoj vizualizaciji su inspirisani kultnim animeom Hokuto no Ken, dok u pogledu sistema borbe uglavnom pozajmljuju od SF-a (s tim što su više "juggle-friendly"). Prijatan osećaj nostalgije uvlači se pod kožu paralelno sa uvodom, a intenzivira u toku samih okršaja, delom zahvaljujući namerno grubim, skicuoznim linijama i svedenom animacijom. Pripadnici jačeg pola su, kao što se da pretpostaviti, iscrtani sa naglašenom muskulaturom, ostavljajući lepšem polu, najblaže rečeno, sočne (i delimično pokrivene) obline. Velika pažnja posvećena je međuscenama i epilozima, obogaćenim profesionalno odglumljenim (i ispisanim) dijalozima, koje će, nažalost, razumeti jedino poznavaoci japanskog.\nVanguard Princess se prošlog leta pojavila maltene niotkuda, postavivši novi standard dōjin igrama. Tomoaki Sugeno (Suge9), bivši službenik Capcoma, proveo je 3 godine na ovom projektu, maksimalno iscrpljujući resurse 2DFM-a i (skoro) samostalno (nalik Yuhkiu) udahnuo život svojim junakinjama (pomoć mu ustupaju "nash music library" i seiyūi). Valja dodati da je, i pre njegove "no boys allowed" tabačine, bilo dovoljno istorodnih primera, pa je bezbedno konstatovati kako je u pitanju čist fetiš Japanaca - Mikyaku Impact, Burning Angels, Parotte Fighter!! Special Heroes Dynamite (blesavog li naziva!), Crimson Alive: Extreme Encounter (odlična!)... Ono što živahnu VP izdvaja od njenih MOE & loli prethodnica jeste istančaniji pristup i u programiranju i u dizajniranju, tako da morate priznati (koliko god vam spomenute kategorije bile odbojne) da je finalni proizvod lekcija za sve zaposlene u igračkoj industriji (a da ne spominjemo faktor "besplatno"). 10 preslatkih curica u mini-suknjicama i 4 još slađe asistentkinje nisu tu samo kao isprazni fan-service, o čemu svedoče responsivne (nu-school) kontrole i dobro podmazan (old-school) mehanizam koji pokreće tuču.\nBilo bi nezahvalno do u najsitnije detalje navoditi sve prednosti i nedostatke ovih opskurnih elektronskih zabavljačica, jer njih petnaestak jedva da nastanjuju deseti deo prostranog carstva, izgrađivanog preko 20 godina. Cilj "alternativnog vodiča" je tek da zagolica maštu... (Pošto su MS-DOS naslovi "napušteni" i od matičnih kompanija, mogu se "iskopati" na abandonware okupljalištima širom mreže i startovati u aplikaciji DOSBox, a arkadni i konzolni su putem ROMova igrivi u odgovarajućim emulatorima.)\nОбјавио Nikola Gocić у 23:10 2 comments:\nОбјавио Nikola Gocić у 16:13 2 comments:\n~Jesen u Bašti Nemira / Autumn in the Garden of Unrest~\nОбјавио Nikola Gocić у 23:09 No comments:\n~Daleko je Bezdan... (Tunel Pijavica) / The Abyss is Faraway... (The Tunnel of Leeches)~\nОбјавио Nikola Gocić у 21:48 No comments:\nDečak (John) sedi na travnjaku i crta. (Lik sa kojim, iskreno, mogu u potpunosti da se poistovetim, s obzirom na to da me je crtanje privuklo još u trećoj godini.) Dolazi otac i u kamionetu dovozi veliku kutiju. "Prazna je...", kaže i dodaje da bi u nju moglo da stane čak 8000 tetrapaka s mlekom. Detetova mašta odmah pokreće svoj dobro podmazan mehanizam - kako iskoristiti naizgled beskoristan predmet?\nI, zaista, taj jednostavni kartonski kvadar postaje njegov čardak ni na nebu ni na zemlji, nova opsesija koja zamenjuje kolibu od otkinutih grana i mesto koje ga podseća na nedostatak majke (žena sa vencem od cveća preko lica). U poslednjoj trećini, ovaj osamnaestominutni filmić (tj. Johnovo sanjarenje) poprima mračno mistični ton, čineći od drame blagonakloni horor (čudno zvuči, ali tako je). Zasnovan na kratkoj priči švedskog pisca Johna Ajvidea Lindqvista (Låt den rätte komma in), Pappersväggar (Zidovi od papira) nas podseća na čistu iskrenost dečije igre i period strahom prožetog detinjstva, koje i tvorac originalnog dela i reditelj (25m2) očigledno savršeno razumeju. Snena muzika, plavičasti dim i prirodne boje šumarka (danju prijatnog, tokom noći zlokobnog), kao glavne odrednice, ukratko opisuju sveden, ali upečatljiv audio-vizuelni dizajn, koji (po koznakoji put) demonstrira snagu severnoevropske kinematografije...\n~Atanasova vrtoglavica / Atanas's Vertigo~


Firme se otimaju za CNC operatere\n12.09.2017 13:35 | Milijana Latinović\nBanjaluka - Stručnjaci za kompjutersko upravljanje mašinama (CNC) trenutno su najtraženiji kadrovi na tržištu rada u Republici Srpskoj, a zbog nedostatka kvalifikovanih stručnjaka iz ove oblasti, preduzeća se za njih bukvalno otimaju.\nO kolikom deficitu ovih radnika se radi najbolje pokazuje evidencija Zavoda za zapošljavanje RS u kojoj su samo četiri nezaposlena CNC operatera i to u dobojskoj filijali.\n- Oni nemaju licencu kao dokaz da su kvalifikovani za ovo zanimanje, nego je samo evidentiran njihov rad u preduzećima kao CNC operatera. Putem biroa u Modriči zaposleno je deset lica koja su prošla obuku za CNC operatere - istakli su u Zavodu i dodali da trenutno postoji veliko interesovanje poslodavca sa područja opština Brod, Derventa, Modriča i Doboj za zapošljavanjem ovog kadra.\nDo sertifikata o poznavanju rada na CNC mašinama proteklih godina moglo se doći samo prekvalifikacijom, a od ove školske godine u nekoliko srednjih škola u RS uveden je i smjer CNC tehničara.\nU banjalučkoj Tehničkoj školi upisano je jedno odjeljenje učenika za ovaj smjer.\n- Interesovanje je zaista bilo veliko. Upisali smo jedno odjeljenje od 26 učenika. Pobrinuli smo se i da opremimo kabinet za izvođenje praktične nastave kako bi iz naše škole izašli kvalitetni i dobro obučeni đaci - istakla je direktorica ove škole Kristina Mrđa.\nVođeni potrebama tržišta rada i u Srednjoškolskom centru "Nikola Tesla" u Kotor Varošu šansu da izučavaju kompjutersko upravljanje mašinama dobilo je 27 đaka.\n- Osim toga, imamo i zanimanje mašinski tehničar za kompjutersko konstruisanje. U posljednje vrijeme bilježimo trend rasta upisa učenika u mašinsku struku zbog toga što imamo tri fabrike kojima treba ovaj kadar, a i četvrta je u izgradnji. Oko 80 odsto naših učenika u protekle dvije godine po završetku školovanja dobili su posao u ovim fabrikama - istakla je direktorica kotorvaroškog Srednjoškolskog centra Danijela Kostić.\nDodaje da sa fabrikama na području opštine imaju dogovorenu praksu za srednjoškolce.\nKako bi prevazišli vakuum dok đaci koji pohađaju ovaj smjer ne završe školovanje, u preduzeću "SIM Tehnik" u Kotor Varošu, koje zapošljava oko 235 radnika, sami obučavaju CNC stručnjake.\n- Imamo veliki broj đaka na praksi i u prosjeku oko 50 odsto onih koje obučavamo dobiju posao odmah po završetku škole - rekao je finansijski direktor ovog preduzeća Ivica Marić.\nSa nedostatkom školovanog kadra muku muče i u preduzeću "TEHPRO" u Derventi, koje zapošljava 120 radnika i u kojem je trenutno otvoren konkurs za prijem deset CNC operatera.\n- Prinuđeni smo da zapošljavamo kuvare, konobare ili radnike u nekoj drugoj struci koje potom obučavamo da bismo imali kvalitetnu radnu snagu koja će raditi na obradi metala i izradi dijelova za robote koji rade u auto-industriji. Izdaci za obuku su ogromni, a zaradu imamo tek nakon tri godine - kazala je Tanja Kuzmanović iz ovog preduzeća.\nBanjalučanin Bojan P., koji je završio ugostiteljsku školu, u nedostatku posla okrenuo se mašinstvu i prekvalifikovao za kompjutersko upravljanje mašinama.\n- Ovo je jedno od najplaćenijih zanimanja trenutno kod nas, plate se kreću od 800 do 1.500 KM. Nekoliko dana poslije dobijanja sertifikata za CNC operatera pronašao sam posao - rekao je on.\nU preduzećima koja zapošljavaju CNC operatere kažu da je, pored nedostatka školovanog kadra, problem i odliv obučenih radnika.\n- Plate CNC operatera u Sloveniji su oko 1.000 evra, Austriji 1.300, a u Njemačkoj dostižu i do 2.000 evra, zbog čega mnogi radnici koje obučimo odlaze preko granice - kažu u preduzećima.


Institut za zdravstvenu zaštitu dece i omladine Vojvodine dobio najsavremeniju medicinsku opremu za obradu, kontrolu i čuvanje humanog mleka\nU okviru do sada realizovanih aktivnosti, ostvareni su odlični rezultati i na Institutu za neonatologiju u Beogradu gde se nalazi prva otvorena banka humanog mleka u Srbiji. Ustanova je opremljena potrebnom medicinskom opremom i dostavnim vozilom kojim se prikuplja mleko od majki donatora. Zahvaljujući sprovedenim edukativnim aktivnostima, iz godine u godinu količina prikupljenog mleka se uvećava, a broj majki dobrovoljnih davalaca mleka je takođe višestruko uvećan.\nTags: Banka humanog mleka, banka mleka novi sad, doniranje humanog mleka, Podrška dojenju, Rosa donirala banku mleka\n« Priključite se šetnji “Koračajmo zajedno”\nSaopštenje povodom Svetskog dana porodice »


Danas osam filmova i otvaranje zoomiraj prava - Klix.ba\n"Pravo ljudski" Danas osam filmova i otvaranje zoomiraj prava\nDanas osam filmova i otvaranje zoomiraj prava\n12.11.2010. u 11:35\nNa programu "Pravo ljudski" filmskog festivala o ljudskim pravima danas je osam filmova, među kojima su tri u takmičarskoj selekciji "Betonski faraoni“- Bugarska, "Al-Halqa - U krugu pripovjedača“ - Njemačka, "AutoMat" - Češka Republika, te dva zanimljiva ostvarenja u selekciji re:versus - "Aisheen, još uvijek živi u Gazi“, te "Igra smrti“.\nSvjetsku premijeru imat će i film holandskog režisera Niels van Koevordena "Posttraumaticstressyndrome“. Riječ je o kratkom dokumentarnom portretu koji prikazuje kako Izet i Biserka, inače iz Sarajeva, pokušavaju krenuti dalje u svojoj novoj zemlji, petnaest godina nakon rata.\nTakođer, večeras u 19.30 u Međunarodnom centru za djecu i omladinu Novo Sarajevo na Grbavici otvara se program za mlade "Zoomiraj prava" evropskom premijerom filma "Djevojke iz Phnom Penha“, Matthewa Watsona.\nDrugog dana ovog festivala o ljudskim pravima, publika je imala priliku pogledati tri filma u takmičarskoj konkurenciji "Ja sam spomenik samom sebi“, "Moja izgubljena generacija“ i "Flaxman“, te još tri filma u selekcijama Pod haubom ("Nela), Kratki Kung-fu ("Tmina dana“), te re:versus ("48“).\nPoslije svake od tri projekcije iz takmičarskog programa, upriličeno je i doksanje s autorom ili glavnim protagonistima koji su razgovarali o svojim ostvarenjima, saopćeno je iz ovog festivala.\nBez dlake na jeziku 561\nprije 5h 21m 110\nZasluženo uživanje 49\nprije 10h 59m 65\nprije 17h 31m 25\nprije 14h 41m 42\nprije 8h 8m 27


radoznalost – Psihobrlog\nAugust 30, 2014 - by psihobrlog\nZašto onda kada kažemo detetu da ne dira utičnicu ono baš tada posegne rukom prema njoj? Zašto kada nam kažu „samo pazi da ne izgubiš ključeve“, mi ih baš tada izgubimo? Zašto onda kada odlučimo da ostavimo cigarete, imamo još veću potrebu da zapalimo? „Sve vreme baš namerno razmišljam o …


TRAGEDIJA U KRUŠEVCU! Obesila se vlasnica marketa! - Informer\nR.B. | 24. 08. 2018.\nSlađanjana Ž.(53) izvršila je samoubistvo vešanjem u svojoj porodičnoj kući u Ulici Gligorija Diklića u Kruševcu\nTragičan događaj dogodio se u četvrtak oko 14 sati, kada se nesrećna žena odlučila da na taj način skrati sebi život, a verovatno i probleme s kojima se nosila.\n- Muž joj je nepokretan, pa joj je, verovatno, dojadilo, da ga i dalje vozii u kolicima- priča jedan komšija.\nO Slađani u komšiluku imaju samo reči hvale , ističući da ima supruga, dva oženjena sina, snahe i unučiće.\nOna je vlasniica markleta hemiije , koji radi skromno, ima radnice, ali one ne znaju zašto je Slađa izvršila samouvbistvo.\nIspred dvospratne kuće, koja se diže nad marketom, ni juče ni danas nije bilo nikakv iih obeležja da se desila tragedija, a nema ni umrlice nigde u okruženju.\nSlađana Živković je sahranjena danas na Starom krušđevačkom groblju.\nBešenje Tragedija Kruševac porodica\nUŽAS U KRUŠEVCU! Kolima pregazio radnika čistoće dok je skupljao smeće!


Traženo: alkoholizam i mladi\nUkupno nađeno: 16 primera\nU dokumentima tipa propisi od ukupno 16 pronadjenih primera svi su prikazani.\nNacionalna strategija za mlade (RS)\n4.10.4. Zaštititi mlade od zloupotrebe duvana, alkohola i ostalih psihoaktivnih supstanci i preduprediti posledice po zdravlje\nPravilnik o bližim uslovima i standardima za pružanje usluga socijalne zaštite (RS)\nSvrha usluge za mlade koji se osamostaljuju i lečene zavisnike od alkohola ili psihoaktivnih supstanci, je pomoć i podrška u sticanju samostalnosti i integracije u zajednicu.\nZakon o zaštiti potrošača (RS)\nZabranjena je prodaja, služenje i poklanjanje alkoholnih pića, uključujući pivo, odnosno duvanskih proizvoda, licima mlađim od 18 godina života.\n37) prodaje, služi i poklanja alkoholna pića, odnosno duvanske proizvode, licima mlađim od 18 godina života, suprotno članu 26. stav 1. ovog zakona;\nUredba o Nacionalnom programu zdravstvene zaštite žena, dece i omladine (RS)\ngodina smanjena je u odnosu na 2000. godinu sa 22,9% na 15,5%. Jedna četvrtina adolescenata (25%) učestalo konzumira alkohol , što daleko prevazilazi prosek koji se viđa u zemljama Evropske unije. Jedna trećina (36,4%) uzrasta 15 do 19 godina konzumira alkohol , a naviku opijanja bar jednom mesečno ima 5,5%. U Republici Srbiji 6,9% adolescenata uzrasta 15-19 godina probalo je psihoaktivne supstance. Prvo uzimanje psihoaktivne supstance kod mladih , najčešće se dešava između 13. i ...\nSpecifičnost morbiditeta dece i omladine (7-19 godina) u odnosu na mlađi uzrast ogleda se u porastu povreda i rizičnog ponašanja (pušenje, alkohol , droga, polno prenosive infekcije, nepravilna ishrana).\n... i izbegavanja različitih rizika po zdravlje od strane mladih nije zadovoljavajući. Premda se uočava da je broj pušača među mladima opao od 2000. do 2006, ipak u nacionalnom istraživanju zdravlja je čak 50,8% mladih od 20. do 26. godine navelo da su nekad pušili, više mladići (53%), nego devojke (48,6%). Prema istom istraživanju približno svaka druga mlada ... alkohol ... i ... mladih ... mladi ... i ... i ... i mladi ... i ... i ...\n... i zdravstvenog ponašanja kroz 11 ključnih pokazatelja zdravstvenog ponašanja, zdravstvenog stanja mladih i korišćenja zdravstvenih usluga koji su usvojeni i biće sistematski praćeni korišćenjem baze podataka Instituta za javno zdravlje Srbije. Usvojeni indikatori odnose se na reproduktivno zdravlje, prevalenciju zloupotrebe psihoaktivnih supstanci među mladima (duvan, alkohol , droge), mladi ... i ... i ...\n... i ponašanja, naročito u vidu agresivnosti, nasilja, zloupotrebe alkohola i droga među mladima , samoubistava i samopovređivanja, postali su jedan od značajnih društvenih problema. Sprovođenje programa za edukaciju adolescenata o zdravim stilovima života, o reproduktivnom zdravlju, o prevenciji bolesti zavisnosti (pušenje, alkoholozam, narkomanija) su mere koje se pokazuju efikasnim u sprečavanju ovih problema. Za uspešnost preventivnih i ... i ... i ... i ... i ... i ...\nPosebna vrednost programa namenjenih slobodnom vremenu mladih ogleda se u unapređivanju kvaliteta života i ostvarivanju prava na kvalitetan život, kao i u mogućnosti prevencije različitih bolesti zavisnosti i socijalno devijantnih ponašanja, kao što je narkomanija, alkoholizam , različiti oblici nasilničkog i delikventnog ponašanja\n... mladima kako u zemljama članicama <lat>OECD</lat>, tako i u Republici Srbiji.(89) Pored toga, statistički podaci pokazuju da Republika Srbija spada među vodeće zemlje prema stopi nastradalih po broju stanovnika i po broju motornih vozila u Evropi.(90) Mladi ... i ... mladih ... i ... alkoholisanom ...\n... i izbegavanja različitih rizika po zdravlje od strane mladih nije zadovoljavajući. Iako se uočava da je broj pušača među mladima opao za 7% od 2000. do 2006.(106) godine, učestalo konzumiranje alkohola (25%) daleko prevazilazi prosek koji se viđa u zemljama Evropske Unije.(107) Približno svaka peta mlada osoba u Republici Srbiji navodi da neko od njenih prijatelja koristi drogu, a značajno veći broj mladih ... alkohol i ...\n4.10.4.1. Obezbediti sredstva, mehanizme i načine kako bi mladi stekli znanja o posledicama zloupotrebe duvana, alkohola i ostalih psihoaktivnih supstanci (PAS) i usvojili veštine u oblasti prevencije;\nPravilnik o kvalitetu i drugim zahtevima za osvežavajuća bezalkoholna pića, sirupe i praškove za osvežavajuća bezalkoholna pića i soda-vodu (SCG)\nDeklaracija za energetsko piće mora da sadrži i upozorenja sledeće sadržine: "Ne preporučuje se deci mlađoj od 18 godina, trudnicama, dojiljama, osobama sa srčanim tegobama i osobama preosetljivim na kofein" i "Ne preporučuje se konzumiranje sa alkoholom ", kao i podatak o dozvoljenom dnevnom unosu. Upozorenja moraju da se nalaze u istom vidnom polju u kome se nalazi naziv proizvoda i moraju biti napisana slovima čija veličina ne može biti manja od slova kojima se\nOdluka o donošenju akcionog plana politike za mlade u Vojvodini (APV)\nOvom kategorijom su obuhvaćeni mladi koji konzumiraju duvan, alkohol i različite psihoaktivne supstance. Ponašanje mladih ljudi iz ove skupine, naše društvo je prepoznalo kao problem i na njemu se u poslednje vreme intenzivnije radi.\n... i zapošljavanje. To sa sobom nosi posledice: osećanje frustriranosti i psihološki pritisak koji može dovesti do zloupotrebe opojnih sredstava, konzumiranja alkohola , izražene agresivnosti, kako u porodici tako i izvan nje. Samo društvo u celini nije podsticajno za mlade . Mladi se tretiraju kao neiskusni, te često njihovi predlozi, inovacije, znanja i veštine nisu podržani od strane društva. Informisanje i edukacija mladih ... i ... mladih ...


RA Povlenski vrhovi 2021. – poziv | Planinarski savez Srbije\nRA Povlenski vrhovi 2021. – poziv\nPOZIVNO PISMO za Republičku planinarsku akciju\n„POVLENSKI VRHOVI“ 25.07.2021.god.\nPK „Povlen” iz Valjeva u saradnji sa Planinarskim savezom Srbije organizuje Republičku planinarsku akciju 25.07.2021.god. Mesto okupljanja i smeštaja učesnika je na placu PK „Povlen”, ispred planinarskog doma, ispod vrha Velikog Povlena (2 km makadamskim putem od prevoja Debelo brdo), 40 km od Valjeva, na putu za Bajinu Baštu i Taru.\n8.00 – 9.00 – prijava učesnika, evidentiranje, podela bonova za ručak\n9.30 – polazak na stazu br.1,“ČETIRI IZVORA POVLENA“ – srednje teška, dužina 16 km (Početak staze je kod doma na 1145 m.n.v. Kreće se nizbrdo makadamskim putem, zatim zapadnim padinama Velikog Povlena dolazimo na Dijavički put. To je makadamski put koji vodi kroz šumu i njive, nakon sat vremena pešačenja, stižemo na prekrasan izvor Povlenske reke (920 m.n.v). Tu se pravi pauza da se dopune rezerve vode, a pravi izazov tek počinje. Odatle kreće najteži deo, stalni uspon prema Srednjem povlenu (1301 m.n.v) i Malom Povlenu (1347 m.n.v).Do vrha Malog Povlena zaustavićemo se na još par mesta radi fotografisanja (povlenske ploče i crkva Sb. Pravomučenika arhiđakona Stefana na Kneževom polju), kao i na izvoru reke Cetinje (1180 m.n.v).Po dolasku na Kneževo polje produžićemo pored osmatračnice kao izvoru koji se zove Stojadinov (1200 m.n.v).Odatle se penjemo na bezimeni vis (1230 m.n.v) –vidikovac, a odatle istočnom stranom na Malom Povlenu .Povratak sa Malog Povlena je severnom stranom, pa vododerinom nizbrdo pored izvora na našoj stazi (Madžarija). kružna staza\n10.00 – polazak na stazu br.2 „TRI VRHA POVLENA“ -srednje teška, dužina 9 km (Počinje i završava kod doma na 1145 m .n.v. U prvom delu ide se makadamskim putem sve do livade pod Srednjim Povlenom i blago dobija na visini. Dalje nastavlja uzbrdo do crkvice na Kneževom polju. U nastravku se penje na najviši vrh Povlena, Mali Povlen (1346 m.n.v), čija je završna deonica uspona prilično strma, ali ne mnogo dugačka. Povratak sa vrha je istim putem do livade Srednjeg Povlena gde skreće desno ka izvoru Cetinje. Potom vodi uzbrdo, prvo kroz šumu a onda kroz livadu do Srednjeg Povlena (1301 m.n.v). Uspon na ovaj vrh je prijatna šetnja. Odatle silazi kroz livadu, pa grebenom kroz šumu do Velikog Povlena (1271 m.n.n). Strmim završnim delom dolazi se do planinarskog doma.Lepota ove ture je u neizmeničnom penjanju i silascima, u lepom pogledu, kako sa vrhova tako i tokom cele ture. – kružna staza\n10,30 – polazak na stazu br. 3 „MRKA STENA BEDEN“ – laka staza, dužine 8 km, kružna. (Od doma se kreće makadamskim putem prema Debelom brdu, pa potom levo do reke Trešnjice.Zatim, put nas vodi kroz bukovu špumu do Mrkih stena (1241 m.n.v), gde se pravi pauza za fotografisanje i nastavljamo do Bedena (1256 m.n.v). Povratak do doma je makadamskim putem preko Smrekovače i Madžarije.\n15.00- povratak u pl.dom\n16.00 – podela zahvalnica , flajera i bedževa učesnicima\n17,00 – zatvaranje akcije.\nSmeštaj: Učesnici koji žele da dođu dan ranije imaće obezbeđen besplatno, osvetljeno mesto za postavljanje šatora , kao i osnovne higijensko-sanitarne uslove (VC-e, česma sa pijaćom vodom).\nIshrana: Prijave do 22.07.2021. godine,. Informacije: 063-255 281 , 063-78 41 154.\nParking mesto: za učesnike koji dolaze putničkim vozilima i mini busevima obezbeđen parking prostor iznad doma na platou, a za autobuse veće od 30 sedišta je preporuka da se parkiraju na Debelom Brdu, na proširenju, kod spomenika Živanu Đurđeviću.\nUčesnici akcije su u obavezi da se pridržavaju svih mera protiv sprečavanja širenja virusa COVID 19 propisanih od strane nadležnih organa koje su organizator i Planinarski savez Srbije u obavezi da sprovedu.\nPrijavljivanje učesnika je obavezno u pismenoj formi na obrascu 01 KPP PSS.Prijava mora biti overena od strane planinarskog kluba – društva.\nUčešće na akciji je dobrovoljno i na sopstvenu odgovornost učesnika.\nVodiči grupa su zaduženi za bezbednost i ponašanje svojih članova.\nDaljinar: Beograd-Valjevo 94 km, Novi Sad-Valjevo 135 km . Na ovo dodati još 40 km do kampa..\nPrijave učesnika očekujemo do 22.07.2021. godine do 20 časova na telefone organizatora: Milan Stojanac 063-255 281, Drakulić Dušan 063-78 41 154, ili na E-mail: pkpovlenvaljevo@gmail.com\nPozivno pismo za ovu akciju možete pogledati OVDE.\nDRAGI PRIJATELjI- VIDIMO SE NA POVLENU !


MyCity » Hardware » restart kompa pri svakom gledanju videa\nSkoro sam reinstalirao komp i sad mi super radi, ali pojavio se problem svaki put kad hocu da pogledam neki film, snimak na youtube ili negde drugde, kad menjam rezoluciju i kad pokrenem google earth komp mi se restartuje, molim vas za pomoc\nPoslao: 24 Sep 2010 22:54\nKoji je Win - Linux u pitanju\nDa li si instalirao sve drivere za tvoj hardver MB,Video,Audio i dr.\nPoslao: 25 Sep 2010 00:33\ncerveni ::Koji je Win - Linux u pitanju\nPa pise mu u profilu, WIN XP je u pitanju.\nVerovatno je do drajvera...\nPrijatelj je imao slican problem, u pitanju je bilo pregrevanje CPU-a koji bi se pregrevao kad bi se malo uposlio prilikom gledanja videa na YT (Ako imas noviju nVidia karticu i nove drajvere za nju u kombinaciji sa novim Flash Playerom onda se sve prebacuje na GPU tako da u tom slucaju CPU mozemo iskljuciti kao uzrok) Znaci proveri temp. komponenata..\nPoslao: 25 Sep 2010 16:44\nDrajveri su mi svi lepo instalirani. Cim sam reinstalirao komp meni je sve super radilo i tek sutradan je pocelo da me zeza i recite mi gde se proverava temp komponenata\nbanbino ::a i recite mi gde se proverava temp komponenata\nTo mozes na vise nacina, ali nekako je najbolji program Everest(I ja ga koristim) :\nZnaci on ti pokazuje sve zivo.\nTemperatura procesora, graficke, maticne ploce, Hard Disc-a...\nAli on pokazuje i drugi info ne samo za temperature.\nI veoma je lak za koriscenje\nI kao sto vidis ne zauzima mnogo, samo 10-tak MB.\nPoslao: 23 Okt 2010 19:53\nmoze jos neka pomoc?\nPoslao: 23 Okt 2010 21:02\nProblem je jos uvek aktuelan? Da li ispratio uputstva koja su ti ovde postavljena? (provera temperature komponenti )\nKorisnici trenutno na forumu: _commandos_, nuke92, Sale.S, spektorsky


Najava nevremena otkazala Ljetni karneval - Zabava - 057info - Zadar\nZA IDUĆU NEDJELJU\nNajava nevremena otkazala Ljetni karneval\nObjavljeno: 20.07.2012 u 18:35\nPiše: R.I., Foto: TZ općine Pkoštane\nZbog najave lošeg vremena za dan 22.srpnja 2012. kad smo planirali održati veliki Ljetni karneval prisiljeni smo isti odgoditi, informirali su iz Turističke zajednice općine Pakoštane.Novi termin održavanja Ljetnog karnevala, na kojem će sudjelovati oko čak 1 000 sudionika,održat će se 29.srpnja ( nedjelja) 2012 godine.\nTZ Pakoštana o svim detaljima javnost će pravovremeno obavijestiti.\tTweet\nPostolar Tripper u Ljubljani Preminuo Ray Manzarek iz The Doors Najčešće greške koje muškarac čini u krevetu Uz novu hit dijetu mršavite, ali ostaju vam obline Tony priznao da je bio na liposukciji Kako ublažiti bol? Green Day u Trstu Coci je bolje 'Selim se u Beograd nakon ispitnih rokova ' Stiže klapa Kampanel... ARHIVA »\nProračun nekada pola milijuna, danas 27 milijuna kuna\nPijani mladić rasturio kafić, vlasnica ga smirila sprejem\nHSP AS u Pakoštanima izabrao Ivu Kneževića 04.02.2013\nMladići ukrali moped 74-godišnjaku\nMatko Miočev kandidat za načelnika Pakoštana 21.01.2013


VUČIĆ: Nećete razgraničenje sa Albancima? A za 40 godina ćemo braniti Vranje | Vesti | Kurir\npredsednik o kim\n25.07.2018. 12:31h 25.07.2018. 12:55h\nPRELJINE - Predsednik Srbije Aleksandar Vučić upozorio je danas da ćemo za 20 godina, ako ne budemo rešavali pitanje Kosova i Metohije, izgubiti sve.\n"Nećete razgraničenje sa Albancima? Nema problema, kažite ljudima da se spremimo da branimo Vranje za 40 godina. Zar mislite da se naši ne iseljavaju već danas? U obraćanju koje ću imati sve podatke ću izneti", rekao je Vučić, u odgovoru na pitanje kako vidi otvoreno pismo episkopa raško-prizrenskog Teodosija da bi podela teritorija dovela do iseljavanja Srba iz južne pokrajine i stradanja kulturne baštine.\nNajavio je da će o svemu tome govoriti drugi put i naglasio da za razliku od drugih neće "pilatovski" da pere ruke. Istovremeno je naglasio da neće nama niko da da niti podelu, niti bilo šta slično.\n"Neće nama ništa da daju. Oni žele da onemoguće Srbiju da napravi uspeh, da se posveti svojoj budućnosti", rekao je.\n"Bolje da nemamo ništa, nego da imamo nešto" - tako, kaže, misle njegovi kritičari.\n"Mnogo više su mogli da dobiju, a danas gotovo da nemamo šanse da dobijemo bilo šta", rekao je Vučić.\n"Za 20 godina izgubićemo sve, a vi koji se pravite ćoravi i gluvi, nastavite s tim i budite licemeri, svi ti moji politički protivnici i oni koji su tobož zabrinuti. Meni će savest da ostane čista. Ja sam u Ccačak doveo prvui fabriku posle 45 godina, ja sam u Kraljevo doveo dve fabrike posle više od dve decenije, kao u Niš, i ovaj autoput se u moje vreme gradi prema Makedodniji i Bugarskoj, oko Beograda, kao i Pančeva i Pupinovog mosta, izvukli smo zemlju iz bankrotstva", kazao je Vučić.\n"Nećete razgraničenje sa Albancima? Nema problema, ali kažite ljudima da se spremimo da branimo Vranje za 40 godina. U obraćanju, bilo da predlažem ili se opraštam od pokušaja rešavanja, reći ću koliko tačno danas naših ljudi živi na Kosovu i koliko na dnevnom nivou odlazi", najavio je on.\n"Ali, vole glavu da guraju u pesak kao noj i da kažu da sam izjdajnik, ja koji sam bio na KiM 500 puta, koji se borim svaki dan, oni koji pojma nemaju, sede ovde i sole mi pamet da mrzim Čačak. Najlakše je tako. Kakvu odgovornost u budućnosti imaju, nikakvu. Jedan bi hteo da dobije još katarskih para, da drugi da ukrade još koji milion. Ta dvojica tri grama mozga nemaju", rekao je Vučić.\n"Svi oni koji su do juče vikali kako treba da se reši kosovski čvor, shvatili su da sada to ne mora da se učini jer je to najbolja prilika da se skine politička glava Aleksandru Vučiću. Neka se tome raduju Ssolak, Djilas i drugi, koji su uništavali fabrike i samo sebi džepove punili. Zovite Slavišu Ristića koji je pretio Djinđićevim scenariom, koji je rekao da to nije pretnja, već za nauk", podvukao je on rekavši neka narod izabere njih.\nMINISTAR STEFANOVIĆ: Vučić pokušava da nas vrati u igru za Kosovo\n"Oni su se žalili što sam ih nazvao lopovima, a kako niste? Postavili ste svoje sudije i tužioce. Kada prebiju nekog od nas ne treba da bude kažnjen počinilac, a ako njih neko pogleda popreko treba na smrt da bude osuđen", dodao je on.\nGovoreći o granicama na Jarinju i Brnjaku, koje podržavaju opozicionari, Vučić je podsetio da nastavnik u Čačku zarađuje 43.000 dinara, a u Lešku 65.000 jer ima dodatke pošto živi na tzv. ugroženoj teritoriji.\n"Ko je postavio te granice? Neka Lešak, Leposavić bude druga država da ne biste pravili etničke granice. Sutra neka dođu do Vranja pa da se pitamo što nismo bili pametni i slušali ludog Vučića na vreme", kazao je on.\nVučić je najavio da će se obratiti građanima, da mu neće biti teško da stane dva sata ispred kamera i kaže svim "pokvarenjacima" sve, jer za razliku od njih ima čistu, mirnu savest, i zna koliko se bori za svoj rod i narod.\n"To je borba za fabrike i puteve, i da se uzme koliko se god može, a ne da se govori o zauzimanju Marsa pre Amerikanaca. Na Jupiteru šta ćemo da radimo, razvićemo poljoprivrednu proizvodnju", osvrnuo se na kritičare i poručio: "Alo, ćeraćemo se još".\nAleksandar VučićKosovo i MetohijaAlbanciPriština


Пејовић: Повампирењу фашизма одговорићемо онако како заслужује - Јадовно 1941. - КУЛТУРА СЈЕЋАЊА\nBudva spomen ploča srpskim oslobodiocima\nOpozicione stranke oštro su danas osudili inicijativu Liberalne partije da se ukloni spomen ploča u Budvi posvećena srpskoj vojsci koja je 1918. oslobodila taj grad i poručili da taj eventualni čin neće proći tako lako.\nNa tabli koja je iznad glavnih vrata u Stari grad postavljena 1931. godine, piše: “Na uspomenu dolaska hrabre pobjedonosne Srpske vojske koja poslije junačnih pobjeda oslobodi Budvu, na Mitrovdan 8. novembra 1918. postavlja Opština Budva„.\nIznad tog natpisa uklesane su riječi Petra Petrovića Njegoša„Pokolenja, djela sude…“.\nLiberalna partija je u novembru prošle godine pozvala Ministarstvo kulture da „uredi gradske bedeme i ovu ploču skine kao i svaku drugu koja degradira izgled starog grada“. Iz Direktorata za kulturnu baštinu stigao je odgovor da tabla srpskim oslobodiocima Budve bude uklonjena, a samo se traži način kako da se to uradi.\nOdbornik SNP u SO Budva Mišo Pejović smatra da se radi o povampirenju fašizma.\n„Definitivno se radi o povampirenju fašizma, podsjetiću da se čak ni talijanski okupatori nisu drznuli na ovaj korak, već to rade oni čiji su preci jeli talijanske konzerve i uvijek bili na strani kvislinga“, kazao je Pejović za portal IN4S.\nOn je naveo da uklanjanje spomen-ploče neće proći bez odgovora.\n„Ja kao pojedinac bih volio da znam datum kad to namjeravaju da urade, kako bi smo im na način, kako su naši preci koji su oslobađali Budvu od ovakve bande, adekvatno odgovorili, onako kako zaslužuju“, poručio je Pejović.\nRADIKALIMA VRAĆENA SPOMEN-PLOČA – Jadovno 1941.\nOSKRNAVLjENA SPOMEN-PLOČA POGINULIM … – Jadovno 1941.\nOsam hiljada paških žrtava nemaju ni spomen ploču – Jadovno …\nSPOMEN-PLOČA KAO ZNAK SJEĆANjA NA 52 UČENIKA …


Danas: SAD oduševljene Kurtijevom demokratičnošću, šokirane Vučićem, ali traže kompromis ⋆ Balkan PlusBalkan Plus\n22.07.2021 u 19:51\nAdministracija američkog predsednika Džozefa Bajdena u nastavku pregovora o rešavanju kosovskog problema više će “pritiskati” predsednika Srbije Aleksandra Vučića, nego premijera Kosova Aljbina Kurtija, kako bi se došlo do nekog kompromisnog rešenja, piše beogradski list Danas, pozivajući se na “nezvaničnu izjavu predstavnika diplomatskih krugova iz Vašingtona”.\nU tekstu koji su preneli Koha i još neki prištinski mediji, sagovornik Danasa ističe: “U Vašingtonu su impresionirani Kurtijevom demokratičnošću”, a s druge strane, “šokirani Vučićevim autoritarizmom”.\nKako Danas saznaje, predsedniku Srbije, establišment SAD zamera, između ostalog, “nedostatak smisla za dijalog s političkim protivnicima, preteranu kontrolu nad medijima”, kao i “zapaljive izjave koje često daju on i pojedini njegovi saradnici o susedima Srbije na Zapadnom Balkanu”.\nŠto se Kurtija tiče, tvrdi se da “uživa podršku Amerike u većini političkih segmenata”, iako se smatra “neugodnijim sagovornikom” Amerike od svog prethodnika na funkciji Avdulaha Hotija. U tom kontekstu, ističe se da “Kurti želi ono za šta se zalaže i Bajdenova administracija – da Kosovo dobije priznanje od strane Srbije”, piše Danas.\nIzvor Danasa objašnjava da Amerika očekuje da Kurti sprovede obećane reforme, “naročito one koje se odnose na vladavinu prava, uključujući borbu protiv korupcije”, te da “ozbiljno računaju” i na kosovsku predsednicu Vjosu Osmani, koja “ima izuzetno dobre političke veze u krugovima bliskim Bajdenu”.\nOsmani, koja se školovala na američkom Univerzitetu u Pitsburgu, je, podseća Danas, povodom stupanja na predsedničku dužnost Džozefa Bajdena javno poručila predsedniku SAD: “Na čelu naše savezničke države, Sjedinjenih Američkih Država, od danas je kosovski prijatelj. Želim vam puno sreće na mestu predsednika Sjedinjenih Država, sa snažnim uverenjem da su Amerikanci napravili pravi izbor i da će demokratija ove države i dalje biti referenca za celu planetu”.\nU Stejt departmentu i dalje nezvanično tvrde da se Metju Palmer, neće još dugo zadržati na poziciji zamenika pomoćnika državnog sekretara u takozvanom “evropskom birou”, što bi značilo da će i biti razrešen dužnosti specijalnog predstavnika za Zapadni Balkan.\nKako objašnjava izvor Danasa: “Karen Donfrid, koja treba da bude imenovana za pomoćnicu državnog sekretara SAD za Evropu i Evroaziju, verovatno će izabrati novi tim, uključujući specijalnog predstavnika za Zapadni Balkan”. Donfrid je, podseća Danas, u aprilu nominovana za funkciju u Stejt departmentu, i to sa mesta predsednice nemačkog Maršalovog fonda, jednog od najuticajnijih tink-tenkova u Americi.


Bosanska Kostajnica | Tuzlanski.ba\nIbrahim Agarević u Bosanskoj Kostajnici na Uni ima sagrađena četiri bungalova pod imenom Piralo. Ibrahim Agarević punih 25 godina živio je i radio u Njemačkoj. Od toga pune četiri godine bio je predsjednik bh. kluba…\nProglašeno vanredno stanje u Bosanskoj Kostajnici (VIDEO)\nJako nevrijeme koje je pogodilo sinoć općinu Bosanska Kostajnica pričinilo je znatnu materijalnu štetu, izlile su rječice Tavija i Bubnjarica, kao i manji potoci koji su gradske ulice pretvorili u rijeke. Načelnik općine Bosanska Kostajnica,…\nU Bosanskoj Kostajnici uvedene su vanredne mjere odbrane od poplava. Vodostaj Une je u stalnom porastu i u 18 sati iznosio je 434 centimetra, rekao je Srni portparol ove općine Aleksandar Pašić. – U Ulici…


Kako je Holivud doveo Vatikan do granice bankrotstva - Sputnjik Srbija\n23:58 26 Februar 2020\n12:36 07.01.2020 (osveženo 13:13 07.01.2020) Preuzmite kraći link\nAnton Skripunov. Sputnik Srbija\nČemu služe investicioni fondovi Vatikana?\nNiko nije mogao ni da pretpostavi šta će da sruši "kardinala Ramba"?\nUbrzo je kardinal Pel preuzeo kontrolu praktično nad čitavim crkvenim novcem i postao drugi čovek Vatikana. U jednom trenutku govorilo se da on može biti naslednik pape Franja, ali u leto 2107. godine sve se srušilo...\nPapa Franja je po dolasku na tron objavio kurs za “finansijski oporavak i transparentnost” Crkve


Lavrov se odvojeno sastao s delegacijama Azerbejdžana i Armenije | Rusija, Sukob u Nagorno-Karabahu | Al Jazeera Balkans\nNa sastancima je razgovarano o hitnim potezima vezanim za provedbu ranije dogovorenog humanitarnog primirja.\nObnovljeni sukobi oko Nagorno-Karabaha izbili su 27. septembraEPA\nMinistar vanjskih poslova Rusije Sergey Lavrov u Moskvi odvojeno se sastao i o situaciji u Nagorno-Karabahu razgovarao sa šefovima diplomatije Azerbejdžana i Armenije Ceyhunom Bayramovom i Zohrabom Mnatsakanyanom.\nMinistarstvo vanjskih poslova Rusije saopćilo je da se Lavrov u utorak sastao s armenskim kolegom Mnatsakanyanom, a u srijedu i s azerbejdžanskim kolegom Bayramovom, prenosi Anadolija.\nU saopćenju se navodi da su susreti uslijedili nakon nedavnih telefonskih razgovora ruskog predsjednika Vladimira Putina s azerbejdžanskim predsjednikom Ilhamom Aliyevom i armenskim premijerom Nikolom Pashinyanom.\n"Na sastancima je razgovarano o hitnim potezima vezanim za provedbu ranije dogovorenog humanitarnog primirja i pronalazak održivog rješenja za pitanje Nagorno-Karabaha", navodi se u saopćenju.\nArmenija i Moskva su 10. oktobra u Moskvi postigli sporazum o uspostavi humanitarnog primirja, s ciljem razmjene zarobljenih i tijela ubijenih.\nKršenje humanitarnog primirja\nArmenska vojska je primirje prekršila već nekoliko sati kasnije, kada je u raketnom napadu u gradu Ganja ubila deset, a ranila 35 civila.\nArmenske snage su i 15. oktobra izvele napad na mještane azerbejdžanskog Tertera, koji su bili na sahrani, a tom prilikom je ubijeno četvero i još četvero civila ranjeno.\nU novom raketnom napadu na Ganju armenske snage su prošle sedmice ubile 13, a ranile više od 50 civila, a potom su delegacije Azerbejdžana i Armenije u Moskvi ponovo dogovorile primirje, koje je na snagu stupilo 18. oktobra.\nAzerbejdžanske vlasti su već narednog jutra saopćile da armenska strana ponovo ne poštuje primirje i da izvodi napade na Jabrayil i druga naselja koja je azerbejdžanska vojska osvojila nakon trodecenijske armenske okupacije.


SUPERLIGA: Vruć teren za odbojkaše Vojvodine u Novom Pazaru | (Vesti - 10.11.2016) Novi Sad\n10.11.2016 u 14:51h\nSUPERLIGA: Vruć teren za odbojkaše Vojvodine u Novom Pazaru\nU petom kolu Superlige odbojkaši Vojvodine NS seme igraće u nedelju u Novom Pazaru protiv istoimenog tima. Novosađani očekuju tešku utakmicu protiv iskusnog protivnika, ali sigurni su u sebe i žele još jednu pobedu, rečeno je na današnjoj konferenciji za novinare u sedištu crveno-belih.\nŠef stručnog štaba Vojvodine Nedžad Osmankač kazao je da suparnička ekipa skup igrača sa internacionalnim iskustvom zbog čega očekuje odbojkaški spektakl.\n- Ovo će biti izazov za naše mlade momke da se pokažu na terenu. Siguran sam da ćemo prikazati igru koja nas je krasila od početka ove Superlige. Bićemo maksimalno skoncentrisani kako bismo igrali bez prevelikih oscilacija - rekao je Osmankač.\nNikola Peković, koji igra na pozicija libera, smatra da su Pazarci tim koji pretenduje na prvo mesto u Superligi i na osvajanje šampionata.\n- Zbog naše mladosti mi nikome ne predstavljamo pretnju, ali ne idemo na predstojeću utakmicu da bismo se predali, već da osvojimo nove bodove. Ako budemo igrali u našem prepoznatljivom stilu, neće biti problema i zato idemo na pobedu – izjavio je Peković (slika dole).\nSportski direktor Voše Nikola Marić smatra da je Novi Pazar vruć teren zbog njihovih navijača i igrača, ali da se navija korektno.\nUtakmica počinje u nedelju u 18 sati u sportskoj dvorani "Pendik".\nPovezane teme nedžad osmankač Novi Pazar novosadska odbojka odbojka ok novi pazar super liga srbije vojvodina ns seme


LSV: Postupak protiv Inicijative je nova rana za žrtve devedesetih – Balkanekspresrb.rs\nPotpredsednik LSV Aleksandar Jovanović, povodom krivičnog postupka protiv aktivistkinja i aktivista Inicijative mladih za ljudska i manjinska prava kaže da je to samo još jedan u nizu poražavajućih dokaza o tome kuda je ovu zemlju odveo izostanak suočavanja sa prošlošću i lustracije. Sećate se Mladi su protestvovali u Beški povodom učešća na lokalnoj tribini haškog osuđenika Veselina Šljivančanina.\n“To je logično u zemlji u kojoj se mogu nekažnjeno zapaliti američka i nemačka ambasada, sastavljati i dostavljati ruskoj ambasadi spiskovi „srbomrzaca“, i u kojoj se nasilnicima koji su fizički nasrtali na novinare tokom predsedničke inauguracije po svoj prilici neće ni suditi. Sramota i nepravda, za sramotom i nepravdom”\nJovanović podseća da “ako je neko zaboravio, Veselin Šljivančanin je u Haškom tribunalu osuđen na 10 godina zatvora zbog pomaganja i podržavanja mučenja oko 200 hrvatskih zarobljenika na farmi Ovčara kod Vukovara u jesen 1991. godine. Oslobođen je nakon dve trećine odslužene kazne. A Beška, u koju je u januaru došao na tribinu, pored Hrtkovaca i Slankamena, jedno je od mesta koje je obeležio progon građana hrvatske nacionalnosti, mračnih devedesetih godina.\nZato je bilo kakav, pa i prekršajni postupak protiv protiv ljudi koji su raširili plakat “Ratni zločinci da zaćute da bi se progovorilo o žrtvama“, nova rana za sve proterane i porodice svih žrtava.\nUjedno, glorifikacija dokazanih ratnih zločinaca, haških osuđenika, a suđenje hrabrim mladim ljudima iz Iniciijative za ljudska prava predstavlja novi dokaz da se nastavlja restauracija celokupnog Miloševićevog aparata koji se privremeno sklonio nakon 5. oktobra 2000. godine i pokušaj amnestije te politike”.♦\nTagsBeška Mladi Veselin Šlivančanin


OPŠTINSKA INSPEKCIJA ZATVORILA GRADILIŠTE NA GRZI - Portal035\nOTVORENE NOVE PROSTORIJE TURISTIČKE ORGANIZACIJE\nRADOVI NA GRZI POD OKRILJEM NOĆI\nOPŠTINSKA INSPEKCIJA ZATVORILA GRADILIŠTE NA GRZI\nVest od jutros Portala035 pokazala se kao tačna, investitor je sinoć po mraku započeo radove na placu u njegovom vlasništvu za šta nema potrebne građevinske dozvole ali brzom reakcijom udruženja “Odbranimo Grzu” i opštinske inspekcije gradilište je zatvoreno.\nZoran Kojadinović iz GG “Odbranimo Grzu” je za Portal035 rekao da su brzom akcijom ovog udruženja radovi stopirani a mašine natovarene na kamione i odnešene sa Grze.\nAktivisti GG “Odbranimo Grzu” su prvi bili na licu mesto nakon vesti Portala035 (fotografije Z. Kojadinović)\n“Imajući u vidu da je grupa građana “Odbranimo Grzu” dovela do toga da se sve relevantne institucije oglase i da dokažemo da lokacijski uslovi nisu u skladu sa građevinskom dozvolom, drugostepeni organ je vratio opštini, tačnije odeljenju urbanizma da donese novo rešenje u prevodu građevinska dozvola više ne postoji. Time je završena priča, investitor je morao da prekine radove a građevinska inspekcija mu je zatvorila gradilište a mašine su uklonjene.” izjavio je Zoran Kojadinović.\nGrađevinske mašine se odvoze sa Grze\nDa podsetimo jutros je advokat Dragan Miletić izrazio zabrinutost preko svog FB profila da je sinoć primetio kamion i građevinsku mašinu na parceli investitora iz Topole a fotografije poslao Portalu035 nakon čega smo objavili vest šta se dešava na Grzi pod okriljem noći.


MIJAILOVIĆ OTVOREN: Dolaze centar i bek, a OVOM igraču će biti ponuđen produžetak ugovora (FOTO) | Najnovije vesti - Srbija danas\n23.11.2019. • 17:03 Srbija Danas\nMIJAILOVIĆ OTVOREN: Dolaze centar i bek, a OVOM igraču će biti ponuđen produžetak ugovora (FOTO)\n- Što se tiče prelaznog roka, ni mi ni navijači nismo baš bili zadovoljni učinkom igrača iz takve kategorije kao što je Parahovski. Postigli smo zajednički dogovor da izađemo iz ugovora, na minimalnu štetu po Partizan i ostavili smo deo planiranog budžeta za dovođenje novog centra - rekao je Mijailović. - Iskoristićemo narednu pauzu koja će doći u roku od dve nedelje kako bismo popunili tu poziciju, ali ćemo se pre toga baviti dovođenjem beka-šutera, kojeg tražimo već duže vreme.\n- Već naredne nedelje možemo očekivati igrača na bekovskoj poziciji. U završnoj fazi pregovora smo sa jednim kvalitetnim igračem, ali ne želim još da pričam o imenu, dok ne budemo potpisali ugovor sa njim. Nemamo pravo na grešku. Parahovski je bio jedan od retkih koji nije opravdao naša očekivanja, ali su sva ostala pojačanja bila jako kvalitetna - zaključio je Mijailović.\n- Svi smo svedoci truda i rada Vilijama Mozlija i predložiću našim ljudima u klubu da postignemo dogovor da mu produžimo ugovor, ukoliko bude želeo da igra za nas - istasao je Mijailović.\n06.05.2021. • 08:51


Vesti online / Vesti / Ex YU / "Džaferović i Komšić će uneti ratnu politiku u Predsedništvo"\n- Jasno je da oni unose svoje ratne politike, a pogotovo Komšić, koji smatra da je njegov pogled na BiH jedini moguć. Naravno da nije. Ustavna pozicija BiH su dva entiteta i tri konstitutivna naroda i to bi trebalo jasno da bude ispoljeno i vidljivo u ovoj zemlji - rekao je Dodik za "Glas Srpske".\n- Ustav je neprikosnoven dokument. Sva druga dokumenta trebalo bi da budu izvedena iz Ustava. Naravno da je to otežavajuća priča kada je reč o ratnoj prošlosti - naveo je Dodik i napomenuo da su, što se tiče ratne prošlosti, te stvari morale odavno biti rešene i odgovorni procesuirani.\n- Predstavljaću srpski narod i Republiku Srpsku i moj stav će biti vrlo jasan o svim pitanjima koja budu na dnevnom redu. Republika Srpska je je primarna u mojoj političkoj agendi i ništa drugo. Ukoliko bude moguć dogovor Predsedništvo BiH će funkcionisati, a ukoliko ne bude - šta da radimo - kategoričan je Dodik.\n- Sada imamo ustavni tekst koji je jasan i sasvim drugu praksu koja je nastala kršenjem mnogih odredaba tog ustava. Kao razumni ljudi morali bismo da vratimo stvari u ustavne okvire. Nije ustavno da visoki predstavnik nametne zakone i iako parlament BiH donese neki zakon, a da nije u skladu sa Ustavom, kao što je Zakon o Sudu i Tužilaštvu BiH - rekao je Dodik, prenosi RTRS.\n- Definitivno je Džaferović imao odgovornost, a postoje dokazi i izjave pojedinaca da su neposredno pored njega ubijali Srbe i da nije reagovao - rekao je Dodik.\nOn je naveo da je Džaferović, kao načelnik Centra, zataškavao podatke o zločinima odreda "El Mudžahid" i da do procesa protiv njega nikad nije došlo, iako je u ratnom periodu odobravao državljanstvo mudžahedinima u BiH koji su bili u tom odredu.\nEX YU Dodik: Uslovljavanja formiranja Saveta ministara neprihvatljiva